ועדת הפנים והגנת הסביבה, כנסת 19, פרוטוקול מספר 241, 2014-03-02 11:00

מירי רגב: אני מתכבדת לפתוח את ישיבת הוועדה בסוגיית ההסתייגויות לחוק התכנון והבנייה.

מירי רגב: בנושא ההסתייגויות רק חברי הכנסת יכולים להסתייג, כל שאר האנשים שנמצאים פה שומעים, מקשיבים, אבל לא מתערבים.

מירי רגב: היועץ המשפטי, הערות שלך, לאחר מכן נעבור להסתייגויות.

<תומר רוזנר: בוקר טוב לכולם.

<תומר רוזנר: בעקבות הדיונים שהתקיימו פרסמנו נוסח להצבעות שמבטא את הסיכומים שהתקבלו פה במהלך הדיונים.

<תומר רוזנר: לאחר שפרסמנו את הנוסח עברנו שוב על הפרוטוקולים, לראות אם באמת אנחנו משקפים את מה שהיה ומה שסוכם.

<תומר רוזנר: אנחנו רוצים להבהיר דברים שהיו במהלך הדיונים ומתבטאים בנוסח.

זבולון כלפה: הייתה טעות אחת, תומר, לגבי רשות הטבע והגנים.

זבולון כלפה: בדיון אמרנו דבר מסוים, בנוסח שהגיע בסוף - -

<תומר רוזנר: אנחנו נגיע לזה.

זבולון כלפה: אולי זה מייתר הסתייגות אחת שלי לפחות.

<תומר רוזנר: במהלך הדיונים הייתה הצעה שהתקבלה לקצוב את כהונתם של חברי ועדת הערר לפיצויים והיטלי השבחה.

<תומר רוזנר: בסופו של דבר סוכם בין השר ליושבת-ראש הוועדה שהנושא הזה לא יהיה בשלב הזה, לכן זה לא הופיע בנוסח שפורסם להצבעות.

<תומר רוזנר: במהלך הדיונים הציעו המהנדסים לקבוע הוראה מפורשת שהסמכת ועדה מקומית תלווה בהקצאת כוח אדם מקצועי ובמחשבים לוועדה המקומית.

<תומר רוזנר: נאמר בשעתו על ידי יושבת-ראש הוועדה שההצעה הזאת תישקל.

<תומר רוזנר: לאחר שיושבת-ראש הוועדה סיכמה עם שר הפנים את הסעיף על הכוונה והכשרה של ועדות מקומיות, סברה יושבת-ראש הוועדה שהנוסח כפי שמופיע הוא מספק.

<תומר רוזנר: הוא בעצם אומר שששר הפנים יפעל להכוונה והכשרה של הוועדות המקומיות, ויקצה להן כספים ככל שיוקצו לכך סכומים בתקציב המדינה.

<תומר רוזנר: האמירה המפורשת שהוא יקצה כספים לרכישת מחשבים וכוח אדם מקצועי לא מופיעה בנוסח.

<תומר רוזנר: יש בהצעת החוק אפשרות של שר הפנים להעביר סמכויות מוועדה מקומית לוועדה מחוזית אם היא לא מתפקדת.

<תומר רוזנר: זה סעיף 28(ב) המוצע בהצעת החוק.

<תומר רוזנר: לאחר שעיינו שוב בסעיף הזה ראינו שצריך להבהיר – זאת הבהרה שאנחנו מבקשים להציע לוועדה לקבל – שכאשר התכניות האלו עוברות לסמכותה של הוועדה המחוזית יראו אותן כתכניות בסמכות ועדה מחוזית.

<תומר רוזנר: המשמעות המשפטית של התוספת הזאת היא שבמצב כזה אפשר יהיה לערור עליהן למועצה הארצית במסגרת ערר שנמצא בחוק כבר היום על תכניות שבסמכות הוועדה המחוזית.

<תומר רוזנר: לא היה ברור מה קורה עם התכניות האלו כשהסמכות עוברת, לכן ראינו לנכון להבהיר את העניין הזה.

<תומר רוזנר: מקובל?

מירי רגב: מקובל.

<תומר רוזנר: יש סעיף שמתייחס להסמכת הוועדות המקומיות כוועדות עצמאיות וועדות עצמאיות מיוחדות.

<תומר רוזנר: הוועדה הוסיפה במהלך הדיונים שכאשר ממנים מלווה מקצועי צריך לשמוע גם את ראשי הרשויות המקומיות כאשר זו ועדה של יותר מרשות אחת, ועדה מרחבית מה שנקרא.

<תומר רוזנר: שכחנו להוסיף את זה גם בנושא של תהליך ההסמכה של הוועדות המקומיות האלו כוועדות עצמאיות וועדות עצמאיות מיוחדות.

<תומר רוזנר: המדובר בסעיף 31א.

<תומר רוזנר: אנחנו מציעים שיובהר שגם בתהליך הזה כשמדובר בוועדה מרחבית ישמעו את ראשי הרשויות המרחביות שבתחום הוועדה המקומית, לא רק את הוועדה המקומית עצמה, כי גם לאותם ראשי רשויות יש מה להגיד כשרוצים לבטל את ההסמכה של הוועדה המרחבית.

<תומר רוזנר: התעוררה שאלה לגבי מלווה מקצועי, איך מועסק מלווה מקצועי שאיננו עובד מדינה שרוצה לדרוש מידע.

<תומר רוזנר: משרד המשפטים ביקש להבהיר, כפי שעשינו הבהרה בהצעת החוק לגבי יחידת הבקרה של משרד הפנים, שאם היא מעסיקה אנשים שאינם עובדי המדינה דרישת המידע שלהם צריכה להיות לפי כללים שיקבע שר הפנים.

<תומר רוזנר: ב-31ב אנחנו מציעים שכאשר מלווה מקצועי מתמנה והוא איננו עובד המדינה, גם הוא כשהוא דורש מידע הוא יעשה זאת לפי כללים שיקבע שר הפנים.

מירי רגב: אותו נוסח כמו עובד מדינה.

<תומר רוזנר: שיקבע שר הפנים לעניין זה.

<תומר רוזנר: אותו נוסח שאימצנו לגבי יחידת הבקרה בסעיף 31ג המוצע.

<תומר רוזנר: לגבי נושא של כתב אישום, הרשעה וניגוד עניינים.

<תומר רוזנר: הנוסח שהוצג לוועדה שונה במקצת על-מנת לעשות הבהרות והתאמות.

<תומר רוזנר: אני מציע שרוני תקרא את שלושת הסעיפים האלה בהם נעשו השינויים שמחייבים הקראה.

<גלעד קרן: אחרי סעיף 44א לחוק העיקרי יבוא: "חבר מוסד תכנון מקומי שהוגש נגדו כתב אישום" בסעיף זה - "חבר מוסד תכנון מקומי" - "חבר ועדה מקומית או ועדת משנה שהוא חבר מועצה של רשות מקומית, למעט חבר כאמור הממונה בידי שר או בידי הממונה על המחוז ולמעט ראש רשות מקומית שהוגשה לגביו בקשה להשעיה לפי סעיף 19(א) לחוק הבחירה הישירה;"

<תומר רוזנר: כאן אנחנו מבהירים שכאשר חברי הוועדה המרחבית לא מכהנים מעצם בחירתם אלא מכוח מינוי של השר או הממונה על המחוז, לא יחול עליהם ההסדר שאנחנו קבענו לגבי הנבחרים שהולכים לוועדה לבחינת השעיה במקרה של כתב אישום, אלא ההסדרים הרגילים שחלים על מינויים שנעשים על ידי השר או הממונה על המחוז.

<תומר רוזנר: בדומה לשאר חברי מוסדות התכנון, גם בוועדה המחוזית ובמועצה הארצית כאשר מדובר במינויים של השר או הממונה על המחוז יש הליכים שמקובלים בשירות המדינה לגבי בחינת המצב של כתב אישום ואולי אפילו חקירה שלפני הגשת כתב אישום שעלולה או עשויה להביא להפסקת חברותו של חבר מוסד התכנון לפי הנחיות היועץ המשפטי לממשלה.

<גלעד קרן: (א) לא החל אדם לכהן כחבר מוסד תכנון מקומית כהגדרתו בסעיף 44(ב), ולא יכהן כחבר מוסד תכנון כאמור, בין אם העבירה נעברה לפני תחילת כהונתו ובין אם במהלך כהונתו; (ב) החלטת הוועדה לבחינת השעיה לפי סעיף קטן (ב) תתקבל בתוך 45 ימים מיום שהוגשה לה בקשת היועץ המשפטי לממשלה, או בתוך מועד אחר שיקבע שר הפנים; 44ד.

<גלעד קרן: (ב) שר הפנים, בהסכמת שר המשפטים, רשאי לקבוע הוראות לעניין פרטי המידע ואופן מסירתו לפי סעיף קטן זה; (ה)(2) היועץ המשפטי לממשלה או מי שהסמיך לכך רשאי בתוך 30 ימים מיום הפנייה אליו, לאשר את ההחלטה, לבטלה או לשנותה;

<תומר רוזנר: סעיף 46 לחוק, שעניינו שמירת סוד, הורחב בהצעה הממשלתית לעובד ויועץ של מוסד התכנון שתחול עליהם חובת סודיות.

<תומר רוזנר: אנחנו הצענו - הממשלה קיבלה - להוסיף גם ממלא תפקיד במוסד התכנון.

<תומר רוזנר: זה גם בסעיף 47, שעניינו ניגוד עניינים במקרה מסוים.

<תומר רוזנר: בסעיף 61ב המוצע הייתה ההשמטה הבאה: הודעות על הגשת תכנית בסמכות ועדה מקומית צריך לשלוח גם לחברי מוסד התכנון.

<תומר רוזנר: זה נשמט מהנוסח בטעות.

<תומר רוזנר: אנחנו מבקשים להחזיר את זה לנוסח, כדי שיהיה ברור שהודעות על תכניות כאלו שמוגשות יישלחו גם לחברי מוסד התכנון.

<תומר רוזנר: לגבי הגדרת בעל עניין בקרקע.

<תומר רוזנר: השינוי מהנוסח שפורסם - עכב השמטה הם נפלו, אנחנו רוצים להבהיר שהם יוחזרו - הוא שכאשר מגדירים מי הוא בעל עניין בקרקע אנחנו לא משנים את המהות.

<תומר רוזנר: לגבי בעל 65%, שזה האחוז שסוכם ואין פגיעה בבעל זכות אחר, צריכה להינתן חוות דעת בכתב של היועץ המשפטי של מוסד התכנון שמבהירה שהתנאים האלה מתקיימים.

<תומר רוזנר: לגבי בית משותף, הקביעה מה התנאים להגשת הבקשה, כמה אחוזים, מי בעלי הדירות שיכולים להגיש תכנית ומה היא פגיעה בבעל זכות אחר בבית משותף, ייקבע בתקנות שיקבע שר הפנים, בהסכמת שר המשפטים.

<תומר רוזנר: הסעיף הזה כולו ייכנס לתוקף מאוחר יותר.

<תומר רוזנר: הוא ייכנס לתוקף בתוך 5 חודשים מיום התחילה, זאת כדי לאפשר לשרים - -

<אפרת דו-יחיא: בבית משותף זה שר המשפטים, בהתייעצות עם שר הפנים.

<תומר רוזנר: שר המשפטים, לאחר התייעצות עם שר הפנים.

<תומר רוזנר: זה מה שמבקשת הממשלה.

<תומר רוזנר: הסעיף הזה ייכנס מאוחר כדי לאפשר לשרים לגבש את התקנות הנדרשות בבתים משותפים.

<תומר רוזנר: כל הסעיף כולו יידחה למשך 5 חודשים מיום התחילה, שהוא 1 באוגוסט, כדי לאפשר לשרים לגבש את התקנות.

<קריאה: אנחנו מבקשים להבהיר – זה אולי עניין של נוסח – שפסקה (1) לא מתייחסת לבית משותף.

<אפרת דו-יחיא: 75% זה לא לבית משותף.

<אפרת דו-יחיא: לגבי בית משותף זה כללים מיוחדים.

<תומר רוזנר: הנושא הבא הוא ההתייחסות שהייתה בהצעת החוק שהונחה בשעתו על ידי הוועדה.

<תומר רוזנר: נוספו בשעתו סעיפים 18 ו-19 לסמכויות של ועדה מקומית שאפשרו, בין השאר, סגירה של חומת עמודים מפולשת, בנייה במרתפים, הפיכתם למגורים וסמכות של הוועדה המחוזית להסמיך את הוועדה המקומית לתכניות נוספות.

<תומר רוזנר: למרות שזאת הייתה עמדת הוועדה בשעתו, הממשלה הודיעה שהיא אינה מסכימה לסעיפים האלה, לכן הוועדה חזרה בה מהצעת הסעיפים האלה.

<תומר רוזנר: בנושא של הוספת זכויות בנייה לצורך מימוש יעדים ציבוריים.

<תומר רוזנר: מדובר בפסקה (11) בסעיף 62א1 .

<תומר רוזנר: אנחנו מבקשים להבהיר שהיעדים הציבוריים, כפי שפורסמו בנוסח להצבעות, הם היעדים הציבוריים שגלביהם תחול התוספת הזאת, הם לא ייכללו בנושאים של בנייה ירוקה ונושאים אחרים שהיו בשעתו בדיון בוועדה.

<תומר רוזנר: לגבי הסעיף הזה נשמטה מהנוסח שפורסם להצבעות מילה אחת שהייתה צריכה להופיע.

<תומר רוזנר: כדי להבהיר שכאשר מדובר במיגון לא ישתמע שמדובר על סוגי מיגון שאינם יעדי ציבוריים, יהיה כתוב "מיגון לצורכי ביטחון", זאת כדי להבהיר שמיגונים מסוגים אחרים אינם בגדר יעדים ציבוריים שבגינם אפשר לבקש תוספת של זכויות בנייה.

<תומר רוזנר: לגבי סעיף 62א(ה) הוועדה הציעה בזמנו שגם הגוף שעניינו שימור אתרים יוכל להגיש תכניות לוועדה המחוזית.

<תומר רוזנר: בנוסח שפורסם להצבעות הדבר הזה לא מופיע.

<תומר רוזנר: הסיכום בין יושבת ראש הוועדה לשר היה שהנושא הזה לא ייכלל באפשרויות של הגופים שיכולים להגיש תכניות לוועדה המחוזית.

<תומר רוזנר: עניינה של פסקה (16) בסעיף 62א(א) הוא תוספת זכויות.

<תומר רוזנר: במהלך דיוני הוועדה סוכם שגם במועצות אזוריות יינתנו זכויות נוספות.

<תומר רוזנר: הדברים האלה מופיעים בסעיפים קטנים (ב) ו-(ג) החדשים שיופיעו בנוסח להצבעות.

<תומר רוזנר: הפסקה האחרונה בסעיף התייחסה רק לפסקה שהתייחסה לרשות עירונית.

<תומר רוזנר: היא בעצם מסייגת את האפשרות להוסיף זכויות כאשר כבר ניתנה הקלה שמקנה את הזכויות.

<תומר רוזנר: יש להבהיר שבעקבות השינוי שהוועדה אימצה גם הסייג הזה יחול.

<תומר רוזנר: באותה מידה שהוא חל על רשויות עירוניות, הוא יחול גם במועצות אזוריות.

<רוני טיסר: 62א(ח) קובע שהוועדה המקומית לא תדון ולא תאשר תכנית שבסמכותה אם היא חלה בתחומה של תכנית.

<רוני טיסר: מכיוון שתחומה של תכנית זה ניסוח מאוד מאוד רחב שכולל תכנית שפוגעת - -בקו הכחול, הוחלט, בהסכמת הממשלה, לסייג את הנוסח ולקבוע שני מקרים בהם יתאפשר דיון בסמכות הוועדה המקומית.

<רוני טיסר: המקרה הראשון כאשר הוועדה המחוזית קובעת תנאים בהחלטה להפקדה או בהחלטה לפי סעיף 77.

<רוני טיסר: המקרה השני הוא כאשר מדובר בתכנית כללית שחלה על מרחב שטח התכנון, שקובעת תוספת של מבנים, כגון מרתפים וכדומה.

<רוני טיסר: סעיף 84א לנוסח המוצע בחוק הקיים קובע תנאי סף להגשת תכנית.

<רוני טיסר: מכיוון שיש סעיף נוסף שקובע סמכות כללית ליושב-ראש מוסד התכנון לקבוע תנאים נוספים בנוגע להפקדה, הבהרנו בנוסח שלא ניתן יהיה לקבוע תנאי סף נוספים לעניין שלב ההגשה.

<רוני טיסר: עכשיו לעניין תכנית מצומצמת - 86א.

<רוני טיסר: לאור נתונים שעלו בוועדה נוסף סעיף שאיפשר דיון בוועדת משנה בעקבות בקשה על החלטת היושב-ראש בנוגע להפקדת תכנית מצומצמת.

<רוני טיסר: הובהר שהחלטת ועדת המשנה היא החלטה סופית.

<רוני טיסר: המשמעות המשפטית של החלטה סופית היא שכל ההוראות החלות על תכנית מצומצמת, כגון העברה בתום המועדים לוועדה המחוזית וכו', יחולו לעניין התכנית המצומצמת למרות שהתקבלה החלטת ועדת המשנה.

<רוני טיסר: זה לעניין התכנון.

מירי רגב: אנחנו עוברים להסתייגויות של יעקב אשר.

יעקב אשר: בתחילת דבריי אני רוצה למחות על כך שלמרות בקשתנו לאור האירוע שמתקיים היום, הוועדה היחידה שלא הייתה מוכנה לקצר או להתפשר בעניין הזה זאת הוועדה שברשותך.

יעקב אשר: חבל על כך.

יעקב אשר: זה שונה לגמרי ממה שקורה בוועדת החוקה לגבי המשילות, ששם האופוזיציה מתנגדת.

יעקב אשר: כאן אנחנו כחברי אופוזיציה תומכים בחלק גדול מההצעה.

יעקב אשר: אפילו ליווינו אותה.

יעקב אשר: אני בין המלווים היותר מתמידים של העניין הזה.

יעקב אשר: אני חושב שלמנוע מאיתנו להיות בכל הדיונים האלה, לא רק להביע את הסתייגויותינו, זה לא ראוי.

יעקב אשר: ברור לי שאם היה איזה עניין מפלגתי בקנה מידה הרבה יותר קטן של מפלגה אחרת שאולי היא לא יהדות התורה או ש"ס, אין ספק שהדיון הזה לא היה מתקיים היום במתכונת הזאת.

יעקב אשר: לא היו מחייבים את העובדים להישאר עד מאוחר בלילה בלי שהם יוכלו לצאת.

יעקב אשר: אם במקרה הדיון יהיה מאוד קצר וייגמר ב-17:00 או 18:00, כולם יהיו לכודים פה בבניין ואפשר רק לעשות שירה בציבור.

יעקב אשר: אני חושב שזה לא ראוי.

יעקב אשר: לא מגיע לנו לעשות את הדבר הזה.

יעקב אשר: דיברתי איתך בעניין הזה.

יעקב אשר: חבל שזה לא התקדם.

יעקב אשר: אני וחבריי - בוודאי דוד אזולאי - היינו רוצים להיות חלק מההחלטות שיתקבלו היום.

יעקב אשר: חבל שלא נענינו.

יעקב אשר: אני רק יכול להשתמש בזכות המחאה שלי, אין לי דרך להביע את זה בצורה אחרת.

מירי רגב: מכיוון שכבר התייחסת לזה ואתה עובר להסתייגות, אני רוצה לתת תשובות לטובת הפרוטוקול.

מירי רגב: הדיון של היום נערך לאחר התייעצויות עם יושב-ראש הכנסת, עם היועץ המשפטי של הכנסת ועם היועץ המשפטי של הוועדה.

מירי רגב: כשמדובר על הסתייגויות אין כאן איזו שהיא עמדה של ממשלה או דיון , אלא כל חבר כנסת בא ומציג את ההסתייגות שלו.

מירי רגב: אין התייחסות לזה, אנחנו רק רושמים את זה.

מירי רגב: זה חלק מהקראה לפרוטוקול שמחייב אותנו לפני ההצבעות.

מירי רגב: כל חבר כנסת מגיע, מציג את ההסתייגות שלו והולך.

מירי רגב: אני לא מכירה הרבה חברי הכנסת שנשארים לשמוע את ההסתייגויות של האחרים, לכן החלטנו להשאיר את הדיון, לא לדחות אותו.

מירי רגב: אילו היינו יכולים לדחות את ההצבעות מיום רביעי ליום אחר, לדחות את כל החוק הזה למושב הבא, הייתי עושה את זה בשמחה.

מירי רגב: משום שהממשלה מבקשת להעביר את החוק הזה בהקדם, לא חשבתי שנכון יהיה לדחות את יום ההסתייגויות היום.

מירי רגב: אין לנו איפה לשים את יום ההסתייגויות הנוסף.

מירי רגב: יש לנו הרבה מאוד שעות דיבור של הרבה מאוד חברי כנסת, לכן חשבנו שזה מידתי וראוי להשאיר את ההסתייגויות היום, לתת לחברי הכנסת החרדים שיגיעו לדבר ראשונים למרות שהם לא הגישו ראשונים את ההסתייגויות.

מירי רגב: דווקא קיבלנו החלטה שחברת הכנסת תמר זנדברג וחבר הכנסת דב חנין יהיו הראשונים לדבר.

מירי רגב: אין כאן שום קבלת החלטות , אין כאן שום שמיעה של גורמים ממשלתיים, יש כאן רק השמעה לטובת הפרוטוקול של ההסתייגויות של חברי הכנסת.

מירי רגב: אני רוצה להבהיר את זה.

מירי רגב: חשוב לי להגיד את זה.

מירי רגב: אם הייתי עורכת דיון בחוק כמובן שהייתי מוצאת דרך לעשות את זה כך שכולם יוכלו לקחת חלק בדיון, אבל משום שרק משמיעים את ההסתייגויות שהן לטובת הפרוטוקול, חשבתי שהדרך שהגענו להסכמות היא הדרך הנכונה.

מירי רגב: חבל לי שלא קיבלתם את זה.

מירי רגב: אין לי שום דבר נגד החרדים, מותר לכם להפגין ולהביע את עמדתכם בנושא חוק גיוס כזה או אחר למרות שעמדתי מנוגדת לעמדתכם.

יעקב אשר: מטרת ההסתייגויות היא להצביע עליהן בסופו של דבר.

יעקב אשר: ההסתייגויות לא מגיעות מרקע של אופוזיציה וקואליציה.

יעקב אשר: יכול להיות שיש דברים כאלה ואחרים הגיוניים.

יעקב אשר: ההסתייגויות זה לא רק כדי לומר אותן וללכת.

יעקב אשר: לדעתי זו לא המטרה של ההסתייגויות, אלא אם כן אני כחבר כנסת ממש לא מבין את עבודתי.

יעקב אשר: אני אשמח שתסבירי לי.

מירי רגב: אתה יכול לקרוא את ההסתייגויות.

מירי רגב: אנחנו נעביר אותן בכתב ובמייל לכולם.

מירי רגב: אם תחליט שעל הסתייגות מסוימת אתה רוצה להצטרף להסתייגות של חבר כנסת אחר, אתה מוזמן.

מירי רגב: אמרתי את עמדתי.

מירי רגב: אני חושבת שהבהרתי אותה בצורה מסודרת.

מירי רגב: דיברתי על זה עם יושב-ראש הכנסת, עם היועץ המשפטי של הוועדה ועם היועץ המשפטי של הכנסת.

מירי רגב: כולם תמכו בעמדתי.

מירי רגב: אני מציעה שנעבור לדיון עצמו.

יעקב אשר: בסעיף 2 מדובר בנושא של החברים של הוועדה.

יעקב אשר: בחברי הוועדה יש 3 נציגים של השלטון המקומי.

יעקב אשר: בוועדת המשנה זה הופך להיות לחבר אחד.

<תומר רוזנר: במועצה החברים הם שליש.

<תומר רוזנר: הסיכום שהוועדה הגיעה אליו עם הממשלה - -

מירי רגב: אני לא פותחת פה לדיונים.

מירי רגב: אין התייחסות של אף אחד לטובת העניין הזה.

מירי רגב: הדבר היחידי שאני עוד שוקלת להביא ליום שלישי זה הנושא של חברת חשמל.

מירי רגב: צריך לעשות דיון מקצועי בעניין הזה.

מירי רגב: זה הכל.

מירי רגב: אין עכשיו הסברים שלך ושל אף אחד אחר.

מירי רגב: אם הוא לא אמר את הסעיף הנכון, רק תקן לגבי הסעיף שלא תהיה בעיה אחר כך בהצבעות.

יעקב אשר: אם אנחנו מבינים שבמועצה הארצית הייצוג של החלק של הרשויות המקומיות, המבט של השלטון המקומי נמצא בשליש, גם בוועדת המשנה צריך להיות אותו יחס.

יעקב אשר: אני לא מדבר על מספר האנשים, אני מדבר על אותו יחס.

יעקב אשר: חשבתי שההסתייגות הזאת היא אולי משהו טכני שברח לכם באיזה שהוא מקום.

יעקב אשר: מה שהובן שצריך להיות במועצה הארצית צריך להיות גם בחוק החדש.

מירי רגב: הוא רוצה שליש שליש.

<תומר רוזנר: שליש במקום שניים.

מירי רגב: דנו על זה.

מירי רגב: דיברנו על זה כך שבוועדת משנה יהיו שניים מהשלטון המקומי.

מירי רגב: נתי הסביר את זה.

מירי רגב: זאת ההחלטה שהתקבלה.

יעקב אשר: סעיף 6 מדבר על תוספת של נציגי הממשלה לוועדת הערר.

יעקב אשר: אגב, חלק מהדברים שאני אומר הם דברים של השלטון המקומי.

יעקב אשר: לא קיבלתי אוטומטית את כל הבקשות שלהם.

יעקב אשר: אני חושב שוועדת ערר כשמה כן היא.

יעקב אשר: ועדת ערר צריכה להיות גוף מקצועי, גוף שהוא מעין סמי מקצועי שיפוטי.

יעקב אשר: לא יכול להיות שלצורך העניין הזה ייכנסו נציגי ממשלה נוספים, כי אחרת אנחנו מגיעים שוב לאיזו שהיא מליאה של ועדה מחוזית.

יעקב אשר: אני חושב שזו טעות לעשות את זה.

יעקב אשר: ועדת ערר צריכה לבדוק את ההחלטות של אותן ועדות שבהן הייתה נציגות של כל משרדי הממשלה הרלוונטיים.

יעקב אשר: לדעתי זה רק יוסיף רגולציה מיותרת לוועדת הערר.

יעקב אשר: זה גם יפגע בוועדת הערר.

יעקב אשר: זה הופך אותה לאיזו שהיא ועדה ממשלתית כזאת או אחרת.

יעקב אשר: אני מבקש למחוק את סעיף 6.

יעקב אשר: סעיף 8 קשור לתיקון הזה.

יעקב אשר: זה הסעיף שמדבר על השכר שקיבלו נציגי ממשלה וכו'.

יעקב אשר: ברגע שסעיף 6 ירד, גם זה ירד בהתאמה.

<תומר רוזנר: אתה טועה.

<תומר רוזנר: הסעיף מדבר כאן על הנציגים בעלי דעה מייעצת בוועדה המקומית עצמה.

<תומר רוזנר: לכך התכוונת?

יעקב אשר: אני חושב שגם אחר כך - -

<תומר רוזנר: לא מדובר על נציגים בוועדת הערר.

מירי רגב: אתה מדבר על 8(ב)?

יעקב אשר: כן, גם בוועדה המייעצת.

יעקב אשר: אני חושב שזה מיותר, כי זה יופיע אחר כך בסעיף השני.

יעקב אשר: אני מציע את פסקה (ג) (1) למחוק בסעיף 8.

<תומר רוזנר: שהנציגים בוועדה המייעצת לא יקבלו שכר.

יעקב אשר: אני רוצה להסביר שאין צורך שיהיו נציגים נוספים בוועדה מייעצת.

<תומר רוזנר: יש לך שתי הסתייגויות?

<תומר רוזנר: אתה מבקש לבטל את הנציגים בוועדה המייעצת ואת הנושא של השכר שלהם?

יעקב אשר: בהתאמה.

יעקב אשר: אני אסביר את החלק השני של פסקה (ג)(1).

יעקב אשר: חלק מאותם בעלי מקצוע שנמצאים בוועדה המקומית הם אנשים בעלי תארים.

יעקב אשר: לבוא ולהכניס ועדה מייעצת נוספת של אנשים זה בדרך כלל כשאתה בא ואומר שאתה לוקח ועדה שמורכבת יותר מאנשי ציבור.

יעקב אשר: לוועדה עצמה לא שולחים פקיד, הם שולחים אדריכל או אדריכלית לצורך העניין הזה.

יעקב אשר: זו שוב תוספת על תוספת.

יעקב אשר: זאת הוצאה מיותרת.

יעקב אשר: בחוק דיברנו על כך שהרשויות החלשות יצטרכו לקבל עזרה ב-facilities שיהיו בעקבות הדברים האלה.

יעקב אשר: לבוא היום ולהכניס עוד שני אנשים לוועדה המייעצת זה דבר מיותר לחלוטין כשיש לך בוועדה עצמה את כל בעלי המקצוע שצריכים להיות.

יעקב אשר: זה סתם כפל.

יעקב אשר: אני מציע למחוק את זה ואת סעיף (ב) בהתאמה.

יעקב אשר: סעיף 12.

יעקב אשר: אני אתייחס לשני חלקים.

יעקב אשר: אני אתייחס לסעיף 28ב(א) ו-28ב(ב).

יעקב אשר: ב-28(א) במקום "או שהיא ממלאת אותם שלא בהתאם להוראות הדין או שהיא פועלת בחריגה מסדרי מינהל תקין ומעקרונות של טוהר מידות" יבוא "שהיא ממלאת אותם בדרך קבע שלא בהתאם להוראות הדין או שהיא פועלת בדרך קבע בסדרי מינהל תקין".

יעקב אשר: בנוסח הראשון זה עלול להתפרש בצורה כזאת שאפילו על סמך תלונה אחת או בעיה אחת שהייתה בהתנהלות על תיק אחד מתוך אלפי תיקים שנדונים בוועדה, אפשר יהיה לקבל החלטה.

יעקב אשר: אני חושב שהתוספת של "בדרך קבע" או מילה אחרת שדומה לעניין הזה אבל מראה שיש איזו שהיא קביעות בצורת הוועדה - - בתחילת הסעיף כתוב "אם מצא כי הוועדה המקומית אינה ממלאת דרך קבע את תפקידה לפי חוק זה".

יעקב אשר: גם שם השתמשתם במילה "בדרך קבע".

יעקב אשר: בסיפא אתם לא משתמשים בעניין הזה של דרך קבע.

יעקב אשר: זה עלול לגרום לכך שבמקרה בודד כזה או אחר ייגזר דינה של ועדה.

יעקב אשר: אני חושב שזה לא נכון.

יעקב אשר: סעיף 58(ב) יימחק.

מירי רגב: הכוונה של משרד המשפטים בדרך קבע זה לא איזה דבר כזה או אחר.

מירי רגב: זה מה שארז גם הסביר.

<כרמית יוליס: אני חושבת שזאת תהיה הפרשנות.

<בינת שוורץ: זאת הכוונה.

יעקב אשר: אני חושב שכדי שהכוונה הזאת תהיה ברורה - -

מירי רגב: אפשר את העניין הזה להבהיר.

מירי רגב: אני לא רואה עם זה בעיה.

מירי רגב: אנחנו הבהרנו.

מירי רגב: גם בשיחות שהיו לנו עם ארז היה ברור שזה משהו קבוע.

<כרמית יוליס: אין ספק שזאת הכוונה.

מירי רגב: אם זאת הכוונה אני מקבלת את ההבהרה הזאת, את ההסתייגות הזאת.

מירי רגב: אם זאת הכוונה, נא תבהירו ותתקנו אותה.

יעקב אשר: הסעיף מדבר בהמשך על אותן נקודות.

יעקב אשר: כאן הייתי מבקש לנסח את זה באופן ממוקד על עניינים קונקרטיים ובחינת הכמות והנכונות של האירועים.

יעקב אשר: יכול להיות מצב של תלונה מסוימת או איזה שהוא דבר.

יעקב אשר: דיברנו על זה גם בוועדה בפעם הקודמת.

יעקב אשר: חייב להיות.

יעקב אשר: סעיף (ב) אומר ככה: "שר הפנים ייתן את דעתו בדבר חשד לעבירות שעניינן טוהר המידות - - חוות דעת כאמור תוגש בתוך 21 ימים מהמועד".

יעקב אשר: אני מבקש לנסח את זה באופן יותר מורכב לאירועים קונקרטיים, לא אם הוגשה לו חוות דעת לעניין זה מאת היועץ המשפטי לממשלה.

יעקב אשר: יכול להיות שהיה מקרה אחד.

יעקב אשר: זה חייב להיות באופן יותר ממוקד לאירועים קונקרטיים ובחינת איכות האירועים.

יעקב אשר: אגב, ראינו את זה בחוק של ההשעיה של ראשי ערים, שגם שם הוועדה צריכה לבדוק בחלק מהדברים את איכות התלונות, את העבירות ואת הכמות שלהן.

יעקב אשר: גם כאן לא צריך להיות לדעתי איזה שהוא נייר של היועץ המשפטי לממשלה.

יעקב אשר: זה דבר שהוא חסר תקדים.

<תומר רוזנר: חבר הכנסת אשר, בהסתייגויות שהגשת בכתב ביקשת למחוק את כל הסעיף.

<תומר רוזנר: אתה לא מבקש את זה יותר?

מירי רגב: ביקשת למחוק את פסקה (ב).

<רוני טיסר: לגבי (א) קיבלו את מה שאמרת.

מירי רגב: ב-(א) קיבלתי את עמדתך.

מירי רגב: לגבי למחוק את סעיף (ב) לא מקובל.

יעקב אשר: לנסח את זה בצורה - -

<תומר רוזנר: אתה לא מבקש למחוק.

<תומר רוזנר: מה אתה מבקש?

יעקב אשר: אני מבקש למחוק את איך שזה כתוב עכשיו.

יעקב אשר: אני מבקש לנסח את זה כך שהסמכויות של שר הפנים יהיו רק באירועים מאוד קונקרטיים, תוך כדי בחינת כמות האירועים, איכותם ואיזה סוג של תלונות או דברים צריך לבדוק, לא על כל תזכיר שיוצא מידי היועץ המשפטי על איזה סיפור אחד שיכול להיות אזוטרי לחלוטין.

מירי רגב: סעיף (א) מקובל, סעיף (ב) לא.

<תומר רוזנר: השאלה מה אתה רוצה לכתוב ב-(ב).

מירי רגב: הוא אומר שהפסקה תימחק.

<תומר רוזנר: הוא לא רוצה שהיא תימחק.

מירי רגב: שיגיש הסתייגות ברורה יותר.

מירי רגב: אני לא אתחיל לדבר עכשיו על איך היא תיכתב ואיך לא.

מירי רגב: סעיף 14.

יעקב אשר: סעיף 14 קשור לסעיף 8, תלוי אם יתקבל או לא.

<תומר רוזנר: לגבי נציגים בוועדה המייעצת.

<תומר רוזנר: אתה מציע למחוק את הנציגים.

מירי רגב: כרגע זה לא התקבל.

<תומר רוזנר: אם מוחקים את הנציגים בוועדה המייעצת, מן הסתם צרך למחוק גם את - -

מירי רגב: סעיף 35(3)(ב)1(1).

יעקב אשר: פה אנחנו מדברים לגבי תב"א, לגבי האפשרות להכין תב"א.

יעקב אשר: כאן הנוסח שהוצג לנו הוא על 75%.

<תומר רוזנר: חבר הכנסת אשר, יש לך הסתייגות על יחידת הבקרה.

<תומר רוזנר: אתה מוותר עליה?

מירי רגב: ב-31א(ד) יימחקו המילים "ולאחר קבלת חוות דעת".

מירי רגב: הכל קשור לאותו נושא.

<תומר רוזנר: זה נושא אחר.

יעקב אשר: לגבי יחידת הבקרה אותו דבר: נציג הוועדה המייעצת או נציג נוסף.

יעקב אשר: אני חושב שגם שם זה מיותר.

יעקב אשר: בקרה כשמה כן היא.

<תומר רוזנר: זה לא קשור לנציגים בוועדה המייעצת.

<תומר רוזנר: זה משהו אחר.

<תומר רוזנר: זו חוות דעת של יחידת הבקרה של משרד הפנים.

<רוני טיסר: ב-31א(ד) ביקשת שלא תינתן חוות דעת של יחידת הבקרה בנוגע להסמכתה של ועדה מקצועית.

<כרמית יוליס: אלו החלטות לעניין הסמכה.

<רוני טיסר: זה לא קשור לנציגים בעלי דעה מייעצת.

<רוני טיסר: לאחר מכן יש לך את 31ב.

יעקב אשר: אני כרגע לא מבקש להתייחס לזה.

יעקב אשר: אני אבקש להתייחס לזה בהמשך.

<תומר רוזנר: כרגע ההסתייגות הזאת לא תירשם.

יעקב אשר: לגבי הנושא של התב"א אנחנו מבקשים שיהיה 50% ולא 75% כמו שמופיע היום.

יעקב אשר: אנחנו מבקשים שתהיה סמכות של 50% בנושא של להכין תב"א, שלא יצטרכו 75%.

יעקב אשר: 75% זה לדעתנו דרקוני מידי.

יעקב אשר: אני חושב שיש זכות לכל בעל חלקה או בעל זכויות להגיש תכנית בחלקה שלו.

יעקב אשר: ההסתייגות ברורה?

<תומר רוזנר: כן.

אורי מקלב: היא גם הגיונית מאוד.

יעקב אשר: סעיף 27, לגבי המלים "לרבות מתקני ניתוק והשנעה".

יעקב אשר: ברור לי שהתכוונתם וגם החוק מתכוון לזה.

יעקב אשר: כתוב במפורש שזה נותן עילה למתנגדים כאלה ואחרים לעצור דברים כאלה, וחבל.

יעקב אשר: מתקן ניתוק והשנעה הוא חלק ממתקני החשמל, לכן צריך להיות יותר מפורט בעניין הזה.

<תומר רוזנר: לא התכוונו לזה.

<תומר רוזנר: הדברים האלה ברורים.

<תומר רוזנר: הנושא הזה מוגדר.

<תומר רוזנר: אם הם נכנסים להגדרת מתקני תשתית כמו שמוגדרים בפקודת העיריות - - אדוני בוודאי מכיר את הנושא הזה של קו תשתית ומתקני חיבור - -

יעקב אשר: אני חושב שבפקודת העיריות הפירוט של מתקני ניתוק והשנעה לא קיים באופן מפורט.

יעקב אשר: תתקני אותי אם אני טועה, נציגת מינהל התכנון.

<תומר רוזנר: אני אסביר מדוע לא הכנסנו את זה כאן.

<תומר רוזנר: הסעיף הזה נסמך על סעיף 188 לחוק, שעניינו צורכי ציבור.

<תומר רוזנר: הוא מפרט את צורכי הציבור שבגינם אפשר לעשות הפקעות.

<תומר רוזנר: הסעיף הזה נסמך עליו.

<תומר רוזנר: בסעיף ההוא אין התייחסות לתחנות השנעה וניתוק של חשמל, למרות שאני לא חושב שיש ספק שאפשר להפקיע.

<אפרת דו-יחיא: על איזה סעיף אתה מדבר?

יעקב אשר: על 62א(ג)9(3).

<בינת שוורץ: הגדרת מתקני - -

<קריאה: יש גם הגדרה לפניה.

<אפרת דו-יחיא: ההגדרה מאוד רחבה.

<אפרת דו-יחיא: זה מתקנים לייצור ,להפקה , לאספקה, לאגירה , לטיפול בהולכה של דלק, גז, נפט וחשמל.

<אפרת דו-יחיא: ברור שזה כולל.

<אפרת דו-יחיא: הסכמנו להוסיף את זה בסעיף 61א.

<תומר רוזנר: ששם היה הספק.

<אפרת דו-יחיא: נכון.

יעקב אשר: זה כולל גם - -?

<תומר רוזנר: ברור שכשכתוב פה מתקנים לייצור ולהולכה של חשמל זה כולל.

<אפרת דו-יחיא: אין לנו התנגדות שזה יופיע.

<תומר רוזנר: אני חושב שזה לא נכון.

<תומר רוזנר: זה יזיק לתשתיות אחרות אם יוסיפו את זה.

<אפרת דו-יחיא: כאילו טרחנו לפרט.

יעקב אשר: אני משאיר כרגע את ההסתייגויות שלי.

יעקב אשר: אני אבדוק את עצמי שוב.

יעקב אשר: נער היית וגם זקנתי.

יעקב אשר: בנושאים כאלה לא הייתה ההגדרה למה זו ההולכה של מתקן חשמל.

<אפרת דו-יחיא: נאמר לפרוטוקול שהכוונה היא שזה כולל.

יעקב אשר: לגבי סעיף 62א אני חוזר בי כרגע מהבקשה שלי למחוק את הסעיף.

<גלעד קרן: פסקה (6)?

יעקב אשר: פסקה (6).

<גלעד קרן: 62א(ז).

יעקב אשר: כן.

יעקב אשר: לגבי סעיף 38.

יעקב אשר: מופיע בסעיף שיראו את התכנית כתכנית שנדחתה.

יעקב אשר: אני מבקש להוסיף לבקשת המגיש.

יעקב אשר: יכול להיות מצב שהתכנית נפלה טכנית, לא נפלה מקצועית.

יעקב אשר: אני מבקש לאפשר את האפשרות כך שזה יהיה לבקשת המגיש.

יעקב אשר: מדובר פה במקרה שהוועדה לא עמדה בזמנים.

יעקב אשר: לבוא ולהגיד שהתכנית נפלה לגמרי אין שום היגיון, לכן צריך להוסיף את המלים "לבקשת המגיש".

<כרמית יוליס: באיזו פסקה אתה רוצה להוסיף את זה?

<רוני טיסר: בפסקה (4).

<כרמית יוליס: זה רק לגבי מצומצמת.

<תומר רוזנר: כן.

יעקב אשר: זה תיקון טכני.

<תומר רוזנר: אני רק אבהיר שהנוסח להצבעות זה שהתכנית בטלה.

<תומר רוזנר: את המבקש במקום תכנית בטלה - -

יעקב אשר: במקום "בטלה" לכתוב "תכנית שנדחתה".

<תומר רוזנר: תבוטל לבקשת - -

יעקב אשר: נדחתה לבקשת מגיש התכנית.

<בינת שוורץ: אנחנו מדברים על תכנית מצומצמת בלבד?

<קריאה: כן, רק מצומצמת.

<תומר רוזנר: כרגע הצעת הממשלה היא שהתכנית - -

יעקב אשר: אין בזה היגיון.

יעקב אשר: הוועדה לא עמדה בקריטריונים שלה, בזמנים שלה, עכשיו התכנית בטלה.

יעקב אשר: את מי מענישים פה?

<אפרת דו-יחיא: קבענו תקופת זמן מוגבלת שבה יש מעמד ללתכנית כזאת.

יעקב אשר: היא לא בטלה.

יעקב אשר: היא נדחתה ויכולה לעבור אחר כך.

מירי רגב: אני לא רואה עם זה בעיה.

<אפרת דו-יחיא: אנחנו לא ממליצים.

מירי רגב: למה?

<אפרת דו-יחיא: זאת תכנית שמעולם לא התקיים לגביה דיון בוועדה.

<אפרת דו-יחיא: זאת החלטה של היושב-ראש.

<אפרת דו-יחיא: נתנו את האפשרות לאפשר את הכלי, אבל אז הכלי מאוד מצומצם.

<אפרת דו-יחיא: יש תקופה מאוד מצומצמת שבה אפשר עוד להמשיך ולהתנהג כאילו יש כזאת תכנית מופקדת.

<אפרת דו-יחיא: אחרי התקופה הזאת היא בטלה, נעלמת מהעולם.

<תומר רוזנר: אנחנו בזמנו חשבנו שזה סעיף לא נכון.

<אפרת דו-יחיא: זה היה אחד מהנושאים שהיו במחלוקת.

מירי רגב: מי זה "אנחנו"?

מירי רגב: משרד המשפטים?

<אפרת דו-יחיא: אני משרד הפנים.

מירי רגב: בינת, למה אתם מתנגדים לזה?

<קריאה: גם אנחנו התנגדנו לזה.

<בינת שוורץ: יש בזה מסלול שמגיש התכנית בוחר להיכנס אליו.

<בינת שוורץ: הוא צריך להכיר את כל הסיכונים, לנהל לעצמו את הסיכונים.

<בינת שוורץ: הרעיון הוא שאם אתה נכנס למסלול הזה אתה מקבל תכנית בהליך מאוד קצר – זה פחות דיונים בדרך כלל – אבל אתה לוקח את הסיכון שאם בסופו של יום אין עמידה בלוחות זמנים שלך ושל הוועדה יחד, אז התכנית בטלה ואתה צריך להתחיל מהתחלה.

<כרמית יוליס: הדגש פה זה על מי שקיבל את ההחלטה.

<כרמית יוליס: זה שונה ממוסד התכנון שבדרך כלל מקבל את ההחלטה.

יעקב אשר: מי שמקבל את ההחלטה גם לא בהכרח מי - -

<כרמית יוליס: אתה מעביר את זה לגורם אחד.

מירי רגב: כרגע אני משאירה את זה כפי שזה.

מירי רגב: אם יהיה שינוי אני אעדכן אותך.

יעקב אשר: מה קורה?

יעקב אשר: אדם שיודע שיש סמכות כזאת מגיש בקשה, מוציא על זה את ההוצאות.

<כרמית יוליס: זה כללי המשחק שידועים לו מראש.

<כרמית יוליס: זה חלק מהשיקולים הכלכליים שהוא עושה.

יעקב אשר: אלה שיקולים שלו להגיש תכנית .

מירי רגב: יעקב, כרגע אני לא מקבלת את זה, אבל זה נושא שאני אחשוב עליו.

מירי רגב: אם זה ישתנה אני אעדכן.

מירי רגב: סעיף 40.

יעקב אשר: בסעיף 40 אני מבקש להוסיף בפסקה (ד)(2) את המילים "לא שולמו החיובים כולם או חלקם".

יעקב אשר: חסרה פה איזו שהיא סנקציה על המגיש עצמו.

יעקב אשר: יכול להיות מצב שהוא הגיש, אישרו לו אפילו את הכל במהירות, אבל אז יש לו היתר והוא עדיין לא סיים את חובותיו בזמן סביר.

יעקב אשר: אנחנו מבקשים שיהיה מצב שההיתר ייפתח לאחר 30 יום אם הוא קיבל את כל החשבונות, הוגש לו הכל והיה צריך - -

<תומר רוזנר: לא.

<תומר רוזנר: אם הוגש לו הכל הוא לא מקבל את ההיתר עד שהוא לא משלם.

<תומר רוזנר: אם הרשות עמדה בלוח הזמנים, שלחה לו את החיובים בזמן והוא לא משלם, הוא לא מקבל את ההיתר.

יעקב אשר: אם לא, הוא מקבל את ההיתר.

<תומר רוזנר: אם לא שלחו לו בזמן.

יעקב אשר: הייתה תקלה ברשות, לא שלחו לו בזמן, הוא קיבל את ההיתר.

יעקב אשר: עכשיו בעצם הוא צריך לשלם.

<תומר רוזנר: אתה אומר אם שלחו לו באיחור.

יעקב אשר: הוא יגיד: הם תקעו אותי 5 ימים, עכשיו אני אתקע אותם שנה.

יעקב אשר: אין לו גם שום עניין לרוץ ולשלם.

יעקב אשר: הוא יפקיד את זה באיזו תכנית חיסכון וירוויח כמה - - צריכה להיות גם עצירה בעניין הזה.

<כרמית יוליס: מה ההצעה?

<תומר רוזנר: ההצעה שאם החיובים - -

מירי רגב: הוא כתב כך: "לא שולמו החיובים כולם או חלקם תוך 30 ימים מיום שפירט את החיובים שהומצאו לבעל ההיתר, יפקע תוקפו של ההיתר".

יעקב אשר: זה מה שאני מתכוון.

יעקב אשר: עבר זמן - -

מירי רגב: דיברנו על זה.

<תומר רוזנר: כן, דיברנו על זה.

מירי רגב: זו אחת הסנקציות.

יעקב אשר: אין שום סנקציה למגיש.

יעקב אשר: הסנקציה היא רק על הרשות.

יעקב אשר: זה בסדר.

יעקב אשר: חטפה על הראש, הוציאה לו היתר גם כשהיא לא קיבלה את הדברים כי היא לא הייתה מוכנה בזמן, אבל, וואלה, נגמר הסיפור.

יעקב אשר: עכשיו לנצח נצחים הוא יעבוד עם היתר?

<תומר רוזנר: טופס 4.

<שאול אדם: הוא יכול לקבל היתר רק אחרי שהוא שילם.

מירי רגב: כן.

יעקב אשר: לא.

יעקב אשר: אין פה את ההיתר.

יעקב אשר: אתם טועים.

יעקב אשר: התחנה הבאה שאתם רוצים לעצור אותו זה בטופס 4 עוד שנתיים.

מירי רגב: נכון.

יעקב אשר: איזה היגיון יש בזה?

מירי רגב: ואז שנתיים הוא לא עושה כלום.

מירי רגב: הוא לא משלם.

יעקב אשר: הוא לא משלם.

מירי רגב: אני מקבלת את זה.

<כרמית יוליס: מה ההצעה במקום?

<תומר רוזנר: ההצעה היא שאם החיובים הומצאו באיחור הוא צריך לשלם אותם תוך 30 יום, כאשר אם הוא לא משלם ההיתר פוקע.

<כרמית יוליס: הפקיעה הזאת יכולה להעמיד אותו במצב יותר גרוע מאשר הסיטואציה - -

מירי רגב: שישלם.

<תומר רוזנר: שישלם או יפקיד ערבות.

<כרמית יוליס: ואם הוא לא ישלם?

מירי רגב: אז מה אתה עושה?

מירי רגב: את מאריכה את הזמן שהוא תוקע את הבנייה.

מירי רגב: איך את מזרזת פה את המהלך?

<תומר רוזנר: אני אומר לך מה הבעיה, גברתי היושבת-ראש.

<תומר רוזנר: הבעיה המרכזית בעניין הזה היא במצב שבו הרשות – אני אדבר בלשון זהירה – מגזימה בחיובים שהיא מטילה על המגיש ומאלצת אותו עם אקדח לרקה כי הוא כבר באמצע הבנייה: או שתשלם, או שההיתר שלך יפקע.

<תומר רוזנר: הוא בעצם תקוע.

<תומר רוזנר: נניח שהרשות אומרת לו שהוא צריך לשלם מיליון שקל אבל הוא חושב שצריך לשלם 100 אלף שקל, הוא צריך לתת עכשיו ערבויות על מיליון שקל או שהוא יפסיק לבנות.

<תומר רוזנר: זה הסיפור.

<שאול אדם: הכלל והנוהג הוא שלא יוצא היתר עד שלא נגמרו כל התכניות.

<תומר רוזנר: שאול, זה לא מה שמציעים בחוק.

<שאול אדם: אז תתקן את החוק.

מירי רגב: בואו נקבל את מה שאמרו כאן מהשלטון המקומי.

מירי רגב: מקבלים את זה ככה, אם יש שינוי נודיע.

מירי רגב: 41.

יעקב אשר: אני מבקש שב-145 פסקאות (3) ו-(6) יימחקו.

יעקב אשר: כל המושג הזה של בקשה להיתר שהופכת להיתר הוא דבר מאוד מסוכן, כמו שאני רואה בעיניים שלי, לכן צריך לחפש איזו סנקציה אחרת ולא הסנקציה הזאת.

יעקב אשר: היום כל אחד יודע, גם בשלטון המקומי וגם היזם, שכשיש היתר ביד יש נייר סטטוטורי.

יעקב אשר: אם בקשה להיתר, בגלל סחבת של העירייה, בגלל הכל משמשת כהיתר זה דבר מסוכן שאני רואה כמסוכן לטווח ארוך.

תמר זנדברג: צודק במאה אחוז.

זבולון כלפה: מה עושים הפקידים?

תמר זנדברג: זה כמו שאם פקיד טעה, בקשה לזכאות לדיור ציבורי הופכת אותו אוטומטית לדיור ציבורי.

מירי רגב: אנחנו לא פותחים את זה לדיון.

מירי רגב: זה לא מקובל.

מירי רגב: לא קיבלנו את זה.

תמר זנדברג: למה הפוך זה לא הולך?

יעקב אשר: סעיף 41ג.

יעקב אשר: אני מציע שיימחקו המילים "קיבלה ועדת הערר את הערר, רשאית היא לקבוע בהחלטתה כי היתר יינתן על ידה.

יעקב אשר: קבעה כאמור תיתן את - -".

יעקב אשר: מעבר לטיעון של השלטון המקומי שלוועדת ערר אין מנגנון להוציא היתר – אם מישהו יודע איך יוצא היתר – אני חושב שאסור שיהיה מצב שוועדת ערר מוציאה היתר.

יעקב אשר: היתר יכולה להוציא הוועדה המקומית או כשהוועדה המחוזית נכנסת לסמכויותיה כוועדה מחוזית ולא כוועדת ערר.

יעקב אשר: גם מבחינתך, לפי דעתי - -

<כרמית יוליס: זאת רק הסיטואציה הספציפית.

מירי רגב: חבר'ה, לא עונים.

מירי רגב: דיברנו על זה מספיק.

מירי רגב: לא קיבלנו את זה.

מירי רגב: הוא אומר את זה עכשיו שוב.

מירי רגב: אני לא מקבלת את זה.

יעקב אשר: תני לי רק - -

מירי רגב: כהיתר כבר בשם.

<תומר רוזנר: כהיתר כבר בשם, רק חסר הכסף.

<כרמית יוליס: אחר כך הרשות שוב לא תוציא לו היתר.

מירי רגב: חסר שם רק הכסף.

מירי רגב: ההיתר בשל.

מירי רגב: את מה שנראה הגיוני קיבלתי.

יעקב אשר: מי הפקיד שעובר ורואה שההיתר בשל?

<תומר רוזנר: יש מתכנן.

מירי רגב: אין מתכנן לוועדה?

יעקב אשר: יש, אבל מתכנן הוועדה לא חותם על ההיתר.

<קריאה: ועדת ערר?

מירי רגב: כן.

<אפרת דו-יחיא: יש שם את איש המקצוע המתאים.

יעקב אשר: יש איש מקצוע, אבל - -

מירי רגב: היו על זה דיונים.

מירי רגב: אם לא שכנעו בדיונים, תשכנע עכשיו בהסתייגות?

יעקב אשר: אני הולך לבית משפט, מערער על החלטה תכנונית.

יעקב אשר: הפקיד בבית משפט מביא מהנדס ומוציא היתר?

יעקב אשר: הוא מורה לוועדה המקומית תוך - -

<כרמית יוליס: ואז היא לא מוציאה.

<כרמית יוליס: מה הרווחנו?

יעקב אשר: אין דבר כזה.

יעקב אשר: זה הליך שיפוטי.

יעקב אשר: את לא יכולה שכל פקיד יוכל להוציא היתר בנייה.

מירי רגב: אמרת את עמדתך, לא מקובל.

מירי רגב: דיברנו על זה, יעקב.

מירי רגב: 145ד(ז).

יעקב אשר: יש מושג של הנחיות מרחביות.

יעקב אשר: דובר על זה גם בדיונים.

יעקב אשר: ועדות מרחביות אלה כל מיני דברים חיצוניים.

יעקב אשר: זה יכול להיות בתכנית מכאן להרבה מאוד שנים קדימה.

יעקב אשר: אני מבקש לתת אפשרות להגיש בקשה לערעור לא רק עם התקנת התקנות המרחביות האלו שהן בעצם פעימה אחת בלבד.

יעקב אשר: לפעמים זו פעימה שמדברת על תא שטח גדול מאוד, על שכונות גדולות, אולי אפילו על ערים שלמות.

יעקב אשר: יכולים להיות לפעמים מקרים חריגים, דבר שעלול לפגוע בתכנון או בדברים כאלה ואחרים שעושים היגיון לעיר.

מירי רגב: אני רוצה שהם יוכלו ללכת לוועדת ערר מחוזית כדי לדון בערעורים במקרים חריגים בלבד.

יעקב אשר: במקרים חריגים בלבד, כדי לא להעמיס על ועדות הערר סתם.

יעקב אשר: ועדת הערר תהיה מוסמכת להחליט כמו רשות רישוי.

מירי רגב: בינת, מה את אומרת?

<בינת שוורץ: לא.

<תומר רוזנר: זה רק יאריך את הדיונים.

מירי רגב: ועדת ערר נוספת על ועדת הערר.

מירי רגב: זה להאריך - -

יעקב אשר: לא.

<כרמית יוליס: יש לו זכות ערר על זה.

<תומר רוזנר: הוא מבקש לצמצם את הזכות לערור.

מירי רגב: לא נכון.

מירי רגב: הוא אומר שעל ההנחיות המרחביות יוכל המגיש להגיש בקשת ערעור על ועדת הערר המחוזית.

<תומר רוזנר: רק במקרים חריגים.

יעקב אשר: היום אתה יכול לערער על תקנות מרחביות אחרי החלטה לוועדת ערר, נכון?

<תומר רוזנר: כן.

יעקב אשר: אני בא ואומר שתקנות מרחביות כאלו הן דברים שמשפיעים על אזורים מאוד גדולים.

יעקב אשר: יכול להיות מצב שתקנות מרחביות לא צריכות להיות תכנית מפורטת.

יעקב אשר: יש דברים שאנחנו רוצים לעקוף בצורה כזאת ולהידרש במקום מסוים - -

<תומר רוזנר: מה אתה מבקש?

יעקב אשר: אני מבקש לתת אפשרות.

<תומר רוזנר: למי?

יעקב אשר: לבעלי קרקע.

<תומר רוזנר: למגיש הבקשה להיתר.

יעקב אשר: אני מבקש להגיש בקשה לוועדת ערר במקרים חריגים, כאשר ועדת הערר תחליט אם היא מקבלת את זה.

<תומר רוזנר: על ההיתר הספציפי שלו.

יעקב אשר: נכון.

<תומר רוזנר: זה להרחיב את זכותה.

מירי רגב: זה לא מצמצם את זכות הערר, זה להרחיב את זכות הערר.

<תומר רוזנר: אתה מתכוון לוועדת הערר.

יעקב אשר: לא חייבים אוטומטית לדון.

<תומר רוזנר: אני אמקד את מה שאתה אומר.

<תומר רוזנר: תגיד לי אם מה שאתה אומר הוא שמגיש בקשה להיתר יוכל לבקש במקרים חריגים שוועדת ערר תדון בהנחיות המרחביות כפי שהן משפיעות על ההיתר שלו.

יעקב אשר: שוועדת ערר תחליט במקרים חריגים אם היא בכלל מוציאה היתר לדיון.

יעקב אשר: תבינו דבר אחד.

יעקב אשר: כשעושים תקנות מרחביות אף אחד לא יודע לבוא ולראות את ההשלכות שזה יכול לגרום לו ספציפית.

מירי רגב: אנחנו לא מקבלים את זה.

מירי רגב: סעיף 44.

יעקב אשר: כמו שדיברתי על סנקציה אחת לרשות, פה אני מדבר על סנקציה שהיא הפוכה.

יעקב אשר: לא יהיה מצב שבו אדם לא ישלם את האגרות שלו עד לטופס 4, שזאת התחנה הבאה שיתפסו אותו.

יעקב אשר: אחרי הסיפא "לערער על כך לוועדת ערר" יבוא "השר יקבע בתקנות מועדים לפיהם איחור במתן להיתר".

יעקב אשר: אני רוצה פה סנקציה גם על הרשויות המקומיות.

יעקב אשר: " - - ייחשב לאיחור בלתי סביר לאחר עיכוב כאמור, יוחזרו למגיש הבקשה 50% מהאגרות ששולמו לרשות".

יעקב אשר: אני אומר את זה כראש עיר לשעבר.

<תומר רוזנר: זה הערות השלטון המקומי.

מירי רגב: נכון, הוא לא הסתיר את זה.

מירי רגב: הוא אמר בתחילת הדיון שהוא מייצג את השלטון המקומי.

יעקב אשר: זה לא השלטון המקומי.

יעקב אשר: השלטון המקומי יפטר אותי על זה.

יעקב אשר: באתי ואמרתי שמגיש זה לא רק אדם פרטי.

<בינת שוורץ: השר יקבע בתקנות פטור בלתי סביר.

<בינת שוורץ: אם הוועדה המקומית לא נתנה היתר בזמן בלתי סביר, אוטומטית היא מחזירה 50%.

מירי רגב: זו ענישה גם לוועדה עצמה.

מירי רגב: גם לוועדה יהיו סנקציות לטיפול, אחרת הם עוד פעם ימשכו את זה לעד.

יעקב אשר: הם קיבלו כבר את הכסף.

יעקב אשר: כמו שאמרתי לגבי המצב ההפוך, שאם ההוא לא שילם את הכסף - -

מירי רגב: זה לשני הצדדים, גם למגיש, גם לוועדה.

מירי רגב: בינת, מה את אומרת על זה?

<בינת שוורץ: אני חושבת שאי אפשר להבין ככה את המשמעויות של זה.

<בינת שוורץ: בגדול - -

מירי רגב: הכל בגדול אצלכם.

מירי רגב: מה גדול?

<בינת שוורץ: זה מנגנון שבאמת - -

מירי רגב: מנגנון יפה.

מירי רגב: מה קרה?

מירי רגב: סעיף 44 הוא סעיף נכון.

יעקב אשר: שני הסעיפים.

מירי רגב: לא.

מירי רגב: סעיף אחד קיבלנו.

מירי רגב: את הסעיף הזה אני שוקלת לקבל.

מירי רגב: אני מבקשת תשובה עד יום שלישי.

מירי רגב: הלאה.

מירי רגב: סעיף 46.

יעקב אשר: סעיף 157ב.

יעקב אשר: לגבי אישור תחילת ביצוע עבודות.

יעקב אשר: ניתן היתר ולא הושלמו כל הפרטים הנדרשים בגין תחילת הביצוע על פיו לא תבוצע עבודה לפי היתר, אלא אם כן מסר בעל ההיתר לרשות הרישוי הודעה על מתן אישור או יושלמו כל הפרטים הנדרשים כאמור בעת ביצוע העבודות.

יעקב אשר: זה התיקון שלנו.

<בינת שוורץ: זה תיקון לפסקה (א).

<בינת שוורץ: זה מאוד דומה.

<כרמית יוליס: מה שכתוב אצלנו זה "לא תיתן רשות רישוי מקומית אישור תחילת עבודות אלא אם כן מסר לה בעל ההיתר הודעה על מכון הבקרה המיועד לביצוע בקרת הביצוע".

<כרמית יוליס: מה ההצעה שלך?

יעקב אשר: שמסר לה בעל ההיתר.

<כרמית יוליס: כן, בעל ההיתר.

<כרמית יוליס: מה אתה מציע?

יעקב אשר: אני רוצה להתנות את זה בכך שנתנה רשות הרישוי המקומית לבעל ההיתר אישור, יושלמו כל הפרטים הנדרשים.

יעקב אשר: הוא נותן הודעה שלו.

יעקב אשר: זה צריך להיות משני הכיוונים.

<תומר רוזנר: כן, זה מה שקורה.

<תומר רוזנר: מוצע כאן שהוא ייתן הודעה על זה שהוא רוצה להתחיל בעבודה, הרשות צריכה לאשר לו תוך 5 ימים שהוא השלים את כל מה שהוא צריך, והוא יכול להתחיל בעבודה.

<תומר רוזנר: זאת ההצעה של הממשלה.

מירי רגב: הלאה.

יעקב אשר: נעזוב את זה רגע.

מירי רגב: זה כרגע נשאר כמו שזה.

מירי רגב: אנחנו מקבלים את הצעת הממשלה.

<תומר רוזנר: אתה חוזר מהצעת ההסתייגות?

יעקב אשר: כרגע כן.

יעקב אשר: את סעיף 48ג אני מבקש למחוק.

<בינת שוורץ: זה מתייחס למכוני בקרה.

יעקב אשר: אני מבקש להשאיר את זה לאחר כך.

יעקב אשר: לגבי מה שהתייחסתי בהתחלה בנוגע לחברת חשמל.

מירי רגב: הנושא ייבדק.

יעקב אשר: אני רוצה רק להסביר.

מירי רגב: אין לך מה להסביר, אני מכירה את זה.

מירי רגב: דיברת איתי, דיברו איתי עוד כמה, לכן זימנתי את חברת החשמל, תשתיות, בינת ואחרים.

מירי רגב: הנושא ייבדק.

יעקב אשר: בנושא של תלונת חשמל או עבודות מסוג כזה יש בחוק מה שנקרא הרשאה, לאו דווקא היתר.

יעקב אשר: בהיתר פותחים איזה פתח למערכת מאוד מאוד מסובכת ולא נכונה לטעמי, במיוחד שסביב השולחן הזה ישבנו רק לפני חודשיים, לאחר השלג הגדול שהיה בירושלים, ודיברנו וייעצנו לחברת חשמל לעשות ככל האפשר להאיץ הטמנה של קווים וכו'.

יעקב אשר: אני חושב שלהכניס את זה כהיתר זה מיותר.

יעקב אשר: יש כמובן הרשאה.

יעקב אשר: התיקון כרגע הוא לפי מה שהבהרתי את הסעיף.

יעקב אשר: סעיף 52.

יעקב אשר: אני מבקש שבסעיף 266ה(א) לאחר המילים "התייעצות עם המועצה הארצית" יבוא "ובתיאום עם הרשות המקומית שבתחומה אמורים להתבצע העבודות או השימושים".

מירי רגב: מה שקורה עכשיו זה שב"ויפללה" הם הביאו את זה.

מירי רגב: זה לא קורה בתכנון ובנייה.

<תומר רוזנר: יש בזה משהו.

יעקב אשר: אם זה לא דברים - - אין בזה משהו?

מירי רגב: אמרתי שיש בזה משהו.

<בינת שוורץ: בתיאום זה אומר זכות וטו.

מירי רגב: לא נכון.

מירי רגב: זה לא אומר זכות וטו.

מירי רגב: בתיאום זה אומר לא להפתיע את ראש העיר.

מירי רגב: ראש העיר לא יכול להיות מופתע ממה שעושים לו עכשיו.

<בינת שוורץ: חובה לשלוח לו הודעה.

מירי רגב: כשזו חובה לשלוח הודעה אומרים שההודעה הלכה לאיבוד, הוא בחופש, הם בשביתה.

מירי רגב: זה לא אותו דבר.

מירי רגב: בואו נראה אם יש חובה לשלוח הודעה לפי סעיף 52.

<אפרת דו-יחיא: הודעה על הוצאתו של צו כאמור תישלח למי שיש לו סמכות - -

<תומר רוזנר: צריך להוסיף שלרשות המקומית - -

מירי רגב: אני מקבלת את ההסתייגות הזאת בשינוי שאומר להודיע לרשות המקומית שבתחומה.

<אפרת דו-יחיא: באיזה שלב?

יעקב אשר: חבר הכנסת אשר, מציעה חברת הכנסת רגב לקבל את ההסתייגות כך שתימסר הודעה על כל עבודה כזאת לרשות המקומית שבתחומה הן אמורות להיות מבוצעות.

יעקב אשר: האם זה מספק את אדוני?

<אפרת דו-יחיא: זה במסגרת פסקה (ד)?

מירי רגב: מראש.

יעקב אשר: מחר בבוקר - -

מירי רגב: לא.

<תומר רוזנר: 15 ימים מראש.

יעקב אשר: מה מפריע התיאום?

<בינת שוורץ: יש בחוק הפניה לתיאומים?

<בינת שוורץ: אני לא מכירה דברים כאלה.

<תומר רוזנר: תיאום זה מונח בעייתי.

מירי רגב: ב"ויפללה" כן.

מירי רגב: בוא נגיד הודעה של 15 יום מראש.

<בינת שוורץ: בפועל מתאמים איתם.

<בינת שוורץ: אף אחד לא יעשה - -

מירי רגב: המהות התקבלה.

מירי רגב: קיבלתי את המהות של ההסתייגות לגבי הסעיף הזה של יעקב.

<תומר רוזנר: בשינוי.

מירי רגב: בשינוי של 15 יום מראש הודעה לרשות המקומית שבתחומה אמורים להתבצע העבודות.

<אפרת דו-יחיא: זה בנוסף.

<תומר רוזנר: כן, זה בנוסף.

יעקב אשר: מה ראש רשות יכול לעשות עם זה?

<תומר רוזנר: הוא יכול לפנות לבית משפט.

מירי רגב: שיפנה לבית משפט.

מירי רגב: אתה מקבל את מה שאמרנו עכשיו או לא?

יעקב אשר: יותר טוב מאשר כלום.

יעקב אשר: אני חושב שזה צריך להיות תיאום, או למצוא ניסוח אחר למילה "תיאום".

<תומר רוזנר: מבחינת מה שמקובל בחקיקה יש הסכמה, יש התייעצות ויש הודעה.

<תומר רוזנר: אלו 3 הרמות שמקובלות.

מירי רגב: אמרנו הודעה.

יעקב אשר: התייעצות מונעת ממך - -?

<תומר רוזנר: התייעצות אומר שהשר כשהוא מחליט צריך להתייעץ עם ראש הרשות.

יעקב אשר: למה לא היוועצות?

יעקב אשר: תחשבי על ראש עיר שנכנסים לעיר שלו.

מירי רגב: היוועצות תחייב אתכם לקבל אותה?

<תומר רוזנר: לא.

<כרמית יוליס: חייבים לשקול את זה.

<תומר רוזנר: המשמעות היא שצריך לשקול את זה.

<תומר רוזנר: צריך לשקול את העמדה.

<תומר רוזנר: זה לא מחייב.

<כרמית יוליס: זה לא פשוט לדחות - -

יעקב אשר: אני מבקש להשאיר את ההסתייגות שלי, או לחלופין להוסיף היוועצות.

מירי רגב: תשאיר את ההסתייגות.

מירי רגב: תשאיר את ההודעה.

מירי רגב: אני רוצה לחשוב על ההתייעצות.

מירי רגב: 157ו.

יעקב אשר: לגבי הנושא של יחידות הבקרה.

יעקב אשר: במקום שנתיים אני מבקש לכתוב 3 שנים, כדי שאם יקרה מצב שיחידות הבקרה האלו לא יהיו מוכנות בזמן לעבודה, לתת את פרק הזמן הזה, לא שיצטרכו חקיקה מחדש.

יעקב אשר: אני חושב שהיה צריך לתת סעיף של הארכה.

יעקב אשר: אם הם רואים שאין תקציב לכל היחידות האלו וזה לא התחיל לפעול, נרוץ לתקן את החקיקה באמצע החוק?

יעקב אשר: בתור פשרה אני אומר לפחות 3 שנים.

מירי רגב: נראה לי ששנתיים זה מספיק.

מירי רגב: מה את אומרת, בינת?

<בינת שוורץ: נראה לי שזה מ-1.1.2016 פלוס שנתיים.

מירי רגב: נכון.

<תומר רוזנר: הוא מדבר על מכוני בקרה?

יעקב אשר: כן.

<תומר רוזנר: שנה וחצי ועוד שנתיים.

<בינת שוורץ: 1.1.2016 פלוס שנתיים.

יעקב אשר: מה קרה אם נותנים לו - -?

מירי רגב: הוא רוצה כאילו להקדים את זה.

יעקב אשר: הפריסה של מכוני הבקרה בכל הארץ - -

מירי רגב: אני רוצה להשאיר את זה שנתיים.

מירי רגב: זה יותר מידי רחוק.

מירי רגב: זה מאלץ את הממשלה לעבוד יותר מהר ולהביא יותר מכוני בקרה.

מירי רגב: אני מקבלת את הבקשה של חבר הכנסת דוד אזולאי, יו"ר הסיעה, להציג בשם סיעת ש"ס את ההסתייגויות במליאה.

<תומר רוזנר: הסתייגויות שהוגשו בכתב למזכירות הוועדה.

מירי רגב: סגרתי עם חבר הכנסת על חצי שעה דיבור ביום שלישי.

יעקב אשר: את ההסתייגויות שלי אני יכול להציג במליאה?

מירי רגב: בוודאי.

מירי רגב: יש כמה הסתייגויות שנחזיר לך תשובה ואתה תחליט לגביהן.

מירי רגב: סעיף 58.

יעקב אשר: לגבי 58.

יעקב אשר: לאור מה שאמרתי בהתחלה לגבי הוועדה המייעצת צריך בהתאמה להוריד את הסעיפים האלה.

<תומר רוזנר: נציגים בעלי דעה מייעצת.

<בינת שוורץ: לגבי הצעתך, חבר הכנסת אשר, להגביל ב-30 יום את התשלום מרגע שהוועדה המקומית שלחה הודעת תשלום לגבי ההיתר שלא נשלח בזמן.

<בינת שוורץ: לכאורה יש כאן פרס ואנחנו נותנים מוטיבציה לוועדה לא להוציא היתר בזמן.

<בינת שוורץ: היא יודעת שמרגע שהאתר בבנייה היא תוציא לו היתר.

<בינת שוורץ: היזם או הקבלן, שהוא זה שמגיש בקשה להיתר, הוא סופר לחוץ, הוא באמת פחות יתווכח איתה.

<בינת שוורץ: נתנו לו רק 30 יום.

<בינת שוורץ: יש כאן איזו שהיא הפרה של איזון.

יעקב אשר: אני מוכן להתפשר איתך על 50 יום, בתנאי שהתחנה הבאה לא תהיה טופס 4.

<בינת שוורץ: למה?

<בינת שוורץ: התחנה הבאה של טופס 4 זה דבר שנראה הגיוני.

יעקב אשר: תנסי לחשוב רגע.

יעקב אשר: נגיד שהייתה תקלה טכנית בעירייה, המחשבים קרסו.

מירי רגב: דיברנו על זה.

מירי רגב: אנחנו נשקול את זה.

מירי רגב: למה את מתייחסת לזה?

יעקב אשר: למה שהיא לא תתייחס?

יעקב אשר: רוצים לעשות דבר נכון.

מירי רגב: אנחנו נשקול את זה.

מירי רגב: ביום שלישי נבוא לכאן עם תשובות לגבי 4 סעיפים.

מירי רגב: 2 קיבלתי.

<קריאה: לגבי משהו שקיבלנו צריך להתייעץ.

מירי רגב: על סעיף 40 צריך להתייעץ.

מירי רגב: קיבלתי מההסתייגויות את סעיף 12.

מירי רגב: לגבי סעיף 40 נחזור עד יום שלישי.

מירי רגב: לגבי 44 תשובה עד יום שלישי.

מירי רגב: גם לגבי 49 אני חוזרת ביום שלישי.

מירי רגב: קיבלתי את העניין של תיאום בתוך 15 ימים.

מירי רגב: כבר שיניתי את הנוסח.

מירי רגב: אם הוא רוצה להשאיר את ההסתייגות להתייעצות הוא ישאיר להתייעצות.

יעקב אשר: אני רק אומר לדבריה של בינת.

יעקב אשר: היא אמרה דבר שהוא הגיוני לגבי כך שהוא נכנס כרגע לעבודה, הוא בלחץ באתר וכו'.

יעקב אשר: אוקי, לא ייקוב הדין את ההר ב-30 יום, ב-45 יום, אבל התחנה הבאה בטופס 4 היא לא נכונה.

יעקב אשר: כמו שאת לא אומרת לתת פרס לאלה שבמקרה - -תאמיני לי, הוא מקבל פרס הרבה יותר גדול אם היה משהו בשוגג לחלוטין, כמו אם הוועדה לא הצליחה להנפיק את ההיתר בזמן מכל מיני סיבות.

יעקב אשר: בן אדם יכול להפקיד את הכספים האלה בחשבון בנק ולקבל על זה ריבית?

יעקב אשר: איזה היגיון יש בזה?

יעקב אשר: אומרים 30 יום, 45 יום, אבל ודאי לא משהו עד טופס 4, כי זה יכול לקחת 3 או 4 שנים.

מירי רגב: אלו ההערות.

מירי רגב: הבנו, נשקול.

מירי רגב: נחזיר לך תשובה ביום שלישי.

מירי רגב: חבר הכנסת זבולון קלפה, יש לך 4 סעיפים.

מירי רגב: נא תתייחס.

מירי רגב: סגרתי עם תמר שהיא מדברת היום שעה וביום שלישי עוד שעה.

זבולון כלפה: רציתי להתייחס לסעיף הראשון בחוק.

זבולון כלפה: אחת הבשורות המרכזיות של החוק הזה היא הסיפור של דיור בר השגה.

זבולון כלפה: זאת הזדמנות לשבח אותך על כל הנחישות לאורך כל המהלך.

זבולון כלפה: לדעתי בסוף יש פה משהו שעלול ליצור מציאות כזאת שחלק מהעניין יישמט מתחת לקרקע.

זבולון כלפה: למה הכוונה?

זבולון כלפה: אם אנחנו מעיינים בעמודים 34,35, אז בעמוד 34 אנחנו מתחילים בהגדרה של מה היא קרקע פרטית.

זבולון כלפה: בפסקה זו - "קרקע פרטית" - קרקע שמתקיים בה אחד מאלה.

זבולון כלפה: אני מבקש למחוק את סעיפים (2)(א), (ב) ו-(ג).

זבולון כלפה: אנחנו רוצים לעודד דיור בר השגה.

זבולון כלפה: אם אנחנו נכנסים למציאות כזאת של הגדלת זכויות לאחר מכן - ראינו בגבעת עמל שברגע שיש ליזם אופציה של הגדלת זכויות, אז גם אם ייקח 20 שנה הוא ימשיך בהגדלת הזכויות - צריך לעשות פה הבחנה בין הקרקע שהיא פרטית באמת לבין קרקע שהיא של מקרקעי ישראל שלגביה לא לאפשר את הנושא הזה.

מירי רגב: לא התקבל.

מירי רגב: הם דיברו על זה רבות.

זבולון כלפה: מי דיבר על זה?

מירי רגב: אני, יחד עם אורי, יחד עם המנכ"ל.

זבולון כלפה: אני לא מבין.

זבולון כלפה: יש ועדת צל לוועדה שפה?

מירי רגב: לא.

מירי רגב: גם פה דיברנו על זה.

מירי רגב: פה לא קיבלתי את זה.

מירי רגב: ביקשו לדבר איתי אישית.

מירי רגב: דיברתי איתם אישית ולא קיבלתי את זה.

מירי רגב: הוא היה יכול להגיש היום ערר לוועדת שרים לחקיקה.

מירי רגב: הוא לא הגיש.

מירי רגב: אני לא מקבלת את זה.

מירי רגב: אני רוצה לאתגר את מינהל מקרקעי ישראל, שיתמודדו מול הפרטיים.

מירי רגב: אז יהיו לנו יעדים אמיתיים לדיור בר השגה.

זבולון כלפה: את יודעת שאין סיכוי.

זבולון כלפה: את יודעת שבפועל התוצאה תהיה שלא יצא דיור בר השגה כתוצאה מזה.

מירי רגב: אם לא יצא נביא תיקון חקיקה.

זבולון כלפה: למדנו כבר שחקיקה לא פותרת את זה.

מירי רגב: 54א.

זבולון כלפה: אני לא יודע איזו מערכת הולכת לטפל בדבר הזה, אבל יש פה כל מיני דרישות.

זבולון כלפה: אני לא מכיר מערכת שיודעת להתמודד עם תלונה של דייר בדיור בר השגה שההחזקה לא תקינה.

זבולון כלפה: מי מגיע לשם?

זבולון כלפה: מי הגוף שמטפל בזה?

זבולון כלפה: יש פה את סעיפים (2),(3) ו-(4), לפיהם צריכים להקים ממסד שלם.

<תומר רוזנר: צריך להקים פיקוח, אין למה לעשות.

זבולון כלפה: מי?

מירי רגב: משרד השיכון.

מירי רגב: יש לו את עמידר, יש לו את עמיגור.

מירי רגב: אתה לא רוצה שלממשלה תהיה אחריות בעניין הזה.

מירי רגב: מי אתה רוצה שיקים את החברה?

זבולון כלפה: מהניסיון האישי שלי, לצערי, אין לממשלה אחריות.

זבולון כלפה: היא לא יודעת לקחת אחריות.

זבולון כלפה: פה את מטילה עליה אחריות בלי לתת לה סמכויות?

זבולון כלפה: אני אומר לך שהתוצאה תהיה שהאזרחים - -

מירי רגב: זו הסמכות שנותנים.

<תומר רוזנר: סמכויות להטיל "קנס" על המזכיר.

זבולון כלפה: אני סקפטי לגבי הדבר הזה.

מירי רגב: לא מקובל.

מירי רגב: הלאה.

זבולון כלפה: לא מקובל עלייך, מקובל על הוועדה.

זבולון כלפה: סעיף 49 הוא לגבי הנושא של חברת החשמל.

זבולון כלפה: אלה דברים פשוטים, אין פה - -

<רוני טיסר: הם אמרו שיבדקו את זה.

מירי רגב: אני אבדוק ואחזור אליך עם זה.

מירי רגב: נא לרשום שצריך לחזור לזבולון עם ההסתייגות הזאת של החשמל.

מירי רגב: ראיתם איזה נוסח הם הציעו פה?

<תומר רוזנר: כן.

<תומר רוזנר: הם מרעים עם עצמם.

מירי רגב: אין לי בעיה.

זבולון כלפה: עמוד 70, לגבי רשות הטבע והגנים.

זבולון כלפה: בדיון שהיינו פה הסיכום היה שחוזרים לנוסח שהיה קיים.

מירי רגב: תומר אומר שאתה צודק.

מירי רגב: תציג את זה.

זבולון כלפה: הסיכום היה לגבי העברת סמכויות מהמועצה הארצית לוועדות המחוזיות.

זבולון כלפה: שם היה דיון - -

<בינת שוורץ: אתה מדבר על 158יח.

זבולון כלפה: מחקנו את כל הסעיף.

זבולון כלפה: בדיון השני שהתקיים לפני שבוע או שבועיים - -

<תומר רוזנר: זה על מכוני בקרה.

<תומר רוזנר: במקרים של רשות הטבע והגנים ורשות העתיקות הנוסח שהממשלה הציעה בשעתו היה שהם לא יהיו במכוני הבקרה ואישורם יידרש מראש.

<תומר רוזנר: בוועדה סוכם שחוזרים למתכונת המקורית כך שהם לא יהיו במכוני הבקרה ויידרש אישורם מראש לפני שפותחים בהליך של הבקשה להיתר.

<תומר רוזנר: בנוסח שפורסם להצבעות נשמט החלק השני.

מירי רגב: למה הוא נשמט?

<תומר רוזנר: בטעות.

<תומר רוזנר: הוא צודק.

<רוני טיסר: זה בחלק של הרישוי.

<תומר רוזנר: זה מופיע בדברים שאנחנו צריכים להציג.

מירי רגב: אנחנו מקבלים את הסעיף שהתייחסנו אליו.

מירי רגב: לפחות הסתייגות אחת נתתי לממלא מקום שלי.

זבולון כלפה: סעיף 271(ג) - הגדלת השטח הכולל המותר לבנייה במועצה אזורית שאינה במחוז צפון או דרום.

זבולון כלפה: ההסתייגות מבחינתי שמוגשת היא שבשיעור של בין 50 או 7% משטח המגרש, לפי הגבוה ביניהם, ובלבד שהשטח לא יעלה על 120 מטר רבוע.

זבולון כלפה: דיברנו על זה מספיק.

זבולון כלפה: טחנו את זה יותר מידי.

מירי רגב: זה לא מקובל.

זבולון כלפה: על מי לא מקובל?

זבולון כלפה: עלייך זה מקובל.

מירי רגב: לא.

<תומר רוזנר: על השר.

מירי רגב: גם על השר לא.

מירי רגב: זבולון, אני מבינה את המקום שממנו אתה בא.

מירי רגב: דיברתי על זה גם עם יושב-ראש המועצות האזוריות ועם הנציגים שדיברו איתי.

מירי רגב: תראה, יש כאן בעיה קשה.

מירי רגב: אנחנו רוצים למצוא איזון נכון בין הכפרי לעירוני.

מירי רגב: גם אתה וגם אני.

מירי רגב: החוק הנוכחי לא התייחס בכלל למועצות האזוריות.

מירי רגב: הצעת החוק הממשלתית התייחסה רק לוועדות מקומיות מחוזיות בערים.

מירי רגב: באו ואמרו לנו המועצות האזוריות: לא יכול להיות שאתם לא מתייחסים אלינו, תנו לנו גם משהו.

מירי רגב: אמרנו, אוקי, מה ניתן להם שלא יהרוס לנו את האיזון במרכז הארץ בין הערים החלשות למועצת החזקות, כמו עמק חפר, כמו לוד ואחרים.

מירי רגב: אמרנו, ניתן לפריפריה גליל ונגב הכל.

מירי רגב: זו תוספת למה שהביא החוק.

מירי רגב: גליל ונגב יקבלו הכל.

מירי רגב: למה?

מירי רגב: כי יש לנו אינטרס להביא לשם אנשים חזקים.

מירי רגב: הם לא מאיימים לנו על הדברים האחרים.

מירי רגב: לכל אותן מועצות שגובלות עם לוד, עם רמלה, עם נתניה לא ניתן.

מירי רגב: למה?

מירי רגב: כי אחרת כולם יעברו לשם.

מירי רגב: דרך אגב, אני אומרת לך ולמי שיושב פה מהמועצות האזוריות, תתכוננו למלחמה על חלוקת רווחים.

מירי רגב: אני אהיה הרבה יותר חדה בעניין הזה.

מירי רגב: צדק צריך לא רק להיאמר, הוא צריך גם להיעשות, לכן אני לא יכולה לקבל את זה.

מירי רגב: תאמין לי שרובם ליכודניקים.

מירי רגב: אני אומרת לך כי יש כאן עניין אמיתי.

זבולון כלפה: נראה לי שמעכשיו לא, אבל לא משנה.

זבולון כלפה: בתגובה למה שאמרת כרגע.

זבולון כלפה: עם כל הכבוד, בסופו של דבר יש פה את תמ"א 35 שמגבילה את כמות היחידות.

זבולון כלפה: לא מדובר פה - -

מירי רגב: אנחנו לא מרעים את מצבן.

מירי רגב: שילכו לוועדה מחוזית.

תמר זנדברג: למה לבנות וילות במסווה של שטח - -?

זבולון כלפה: לא מדובר פה על תוספת יחידות דיור, מדובר פה על הקלות בסיטואציות מסוימות.

מירי רגב: נתנו להם עד 50 מטר או 7% מהמגרש.

<בינת שוורץ: נתנו את הנמוך מביניהם.

<בינת שוורץ: הוא מבקש את הגבוה מביניהם.

מירי רגב: הוא מבקש עד 125 מטר.

מירי רגב: את יודעת ש-120 זאת כבר יחידת דיור.

זבולון כלפה: לא.

זבולון כלפה: הכל לפי הכללים של תמ"א 35.

זבולון כלפה: ממילא יש שם במקסימום את אותו מספר יחידות שמותר בתמ"א.

זבולון כלפה: מבחינתך, בינת, זה מהווה בעיה הדבר הזה?

<בינת שוורץ: לא, אנחנו לא יכולים לקבל את זה.

<בינת שוורץ: המדיניות היא צפון ודרום.

מירי רגב: זאת המדיניות לגבי זה.

מירי רגב: ההסתייגות שלך לא התקבלה.

מירי רגב: תציג אותה כמובן במליאה.

זבולון כלפה: היו דברים אחרים שאני שומע וחשוב לחדד לפני שאני יוצא.

זבולון כלפה: עמוד 81.

מירי רגב: מה לפני?

זבולון כלפה: היה סיכום בפרוטוקול של הדיון.

זבולון כלפה: אני שומע צליל מסוים מצידכם.

מירי רגב: מה?

זבולון כלפה: דיברנו לגבי הנושא הזה של מכוני הבקרה ביחס לממשק בין שר הפנים ושר הכלכלה.

זבולון כלפה: הסיכום בסוף היה בהסכמת שר הכלכלה.

מירי רגב: לא.

זבולון כלפה: כן.

מירי רגב: לא, בהתייעצות עם שר הכלכלה.

<תומר רוזנר: כשהוא היה היושב-ראש הוא סיכם כך שזה יהיה בהסכמה.

מירי רגב: הוא סיכם, אבל - -

זבולון כלפה: מירי, מה לא?

מירי רגב: הבאנו את זה.

מירי רגב: הגשתי הסתייגות בעניין הזה.

מירי רגב: העניין הוא לא בהסכמת שר התמ"ת אלא בהתייעצות עם שר התמ"ת.

מירי רגב: בסוף מי שמוביל את החוק הזה זה שר הפנים.

מירי רגב: אני לא מוכנה שזה יהיה בהסכמת שר התמ"ת.

<נטע ברנר: אני ממשרד הכלכלה.

מירי רגב: אז תגישי הסתייגויות.

<נטע ברנר: אני שומרת על זכותי - -

מירי רגב: אומר את זה שר התמ"ת בשם שר הכלכלה.

<נטע ברנר: אפשר גם להסביר למה חשוב לנו שזה יהיה בהסכמה.

מירי רגב: זה לא יהיה בהסכמה, זה יהיה בהתייעצות.

<נטע ברנר: אתם פוגעים פה בהנדסאים.

מירי רגב: למה שנפגע בהנדסאים?

מירי רגב: למה ששר הפנים יפגע בהנדסאים?

מירי רגב: אנחנו הבאנו את ההנדסאים פה כבקר.

זבולון כלפה: גם לגבי הנדסאים, רק כדי לחדד לך את הנקודה - -

מירי רגב: לא עשינו פה את השינוי?

זבולון כלפה: עשינו את השינוי, אבל תקשיבי איפה יהיה האבסורד.

זבולון כלפה: כשנגיע במסגרת תמ"א 38 לקומה 5,6,7 או לא משנה מה, הנדסאים אוטומטית יישמטו, לכן בדבר הזה אני מצטרף - -

נחמן שי: אני אענה על זה תיכף.

<נטע ברנר: אני יכולה להסביר רגע?

מירי רגב: לא.

מירי רגב: תומר, תרשמו את ההסתייגות לגבי ההסכמה או ההתייעצות שאני רוצה לחשוב עליה.

<תומר רוזנר: הייתה הסכמה.

מירי רגב: כרגע זו הסכמה.

מירי רגב: אני אגיש את ההסתייגות שלי להתייעצות.

מירי רגב: נביא את זה להצבעה.

מירי רגב: נא לרשום את זה.

מירי רגב: אני רוצה לבדוק את העניין הזה.

מירי רגב: בסדר, בינת?

מירי רגב: תחזרי אלי עם תשובה בעניין הזה.

מירי רגב: סיימנו את ההסתייגויות של חבר הכנסת זבולון קלפה.

מירי רגב: אנחנו עוברים, כפי שהבטחתי, לחברת הכנסת תמר זנדברג.

מירי רגב: תמר זנדברג מדברת היום שעה.

מירי רגב: אני לא נוהגת לפצל הסתייגויות, אבל מסיבות מיוחדות היא מדברת שעה היום, שעה היא מדברת ביום שלישי.

מירי רגב: ביום שלישי נודיע לה מתי היא מדברת.

מירי רגב: בבקשה.

תמר זנדברג: קודם כל, יש לי הסתייגות לשם החוק.

<תומר רוזנר: על שם החוק אי אפשר להגיש הסתייגות.

תמר זנדברג: למה?

<תומר רוזנר: אי אפשר.

תמר זנדברג: תיקון.

<תומר רוזנר: אי אפשר.

תמר זנדברג: בגלל שזה תיקון?

<תומר רוזנר: אי אפשר להגיש הסתייגות לשם החוק, כיוון שהחוק כבר קיים והשם של החוק הוא רק - -

תמר זנדברג: כל ההסתייגויות שלי הן בשם קבוצת מרצ.

תמר זנדברג: הרשימות והחתימות הוגשו לוועדה.

תמר זנדברג: יש אישור שהן הוגשו לוועדה?

<תומר רוזנר: הרשימות הוגשו למופת.

תמר זנדברג: אני רוצה לציין את טלי טסלר, העוזרת שלי, שעבדה על זה מאוד בקפידה.

תמר זנדברג: אני רוצה להצטרף להסתייגויות של יעקב אשר בבקשה.

מירי רגב: זה שאת אומרת לי לא מספיק.

מירי רגב: גם סיעת העבודה מצטרפת להסתייגויות של סיעת מרצ.

<תומר רוזנר: כן, הם העבירו.

תמר זנדברג: גם ש"ס.

מירי רגב: ש"ס לא העבירו לי ולא עדכנו אותי.

<תומר רוזנר: הם לא העבירו.

<תומר רוזנר: בשם הסיעה כולה את צריכה להגיש חתימות.

תמר זנדברג: הגשתי.

<תומר רוזנר: גם על ההצטרפות - -?

תמר זנדברג: אני צריכה להגיש חתימות בנפרד לזה?

<תומר רוזנר: רצוי.

תמר זנדברג: רצוי או צריך?

<תומר רוזנר: צריך.

<תומר רוזנר: חברי הסיעה צריכים לדעת למה הם מצטרפים.

תמר זנדברג: בוודאי.

תמר זנדברג: הם יודעים למה הם מצטרפים.

תמר זנדברג: הסמיכו אותי.

תמר זנדברג: אני נציגת הסיעה.

<תומר רוזנר: את צריכה להגיש חתימות.

תמר זנדברג: בסדר, אני אגיש.

תמר זנדברג: אנחנו בסעיף 1, סעיף ההגדרות.

תמר זנדברג: אני מתייחס לסעיף קטן (2) לגבי כל ההגדרות שקשורות לבקר מורשה, בקרת ביצוע ובקרת תכן.

תמר זנדברג: אנחנו מבקשים למחוק את ההגדרה לבקר מורשה, את ההגדרה הזאת בסעיף בקרת הביצוע וכנ"ל את ההגדרה בסעיף בקרת תכן.

<גלעד קרן: גם התייחסות לבקר מורשה.

תמר זנדברג: כן.

תמר זנדברג: אני רוצה להזכיר שזה על רקע ההתנגדות שלנו למכוני בקרה באופן כללי.

תמר זנדברג: זה ליווה אותנו במהלך כל הדיונים.

תמר זנדברג: אנחנו מתנגדים לזה מסיבה של הפרטת סמכות שלטונית והרחקת עדות מהרשות.

תמר זנדברג: כאן אנחנו ספציפית מתייחסים לנושא של הבקר המורשה כיוון שיש כאן פונקציות שלטוניות פר אקסלנס שהן בעצם מופרטות ושולחות את האזרח או את מבקש הבקשה לטעון את טענותיו, לבקש את אישוריו מהרשות, בין אם זה כבאות, פיקוד העורף, משרד הבריאות וכו'.

תמר זנדברג: זה מאפיין מובהק של הפרטה של סמכות שלטונית.

תמר זנדברג: אנחנו מבקשות ומבקשים למחוק את זה.

תמר זנדברג: בסעיף קטן (4)אנחנו מבקשים למחוק את המילים "ועדה מקומית עצמאית וועדה עצמאית מיוחדת".

תמר זנדברג: מדובר בעצם על דיפרנציאציה בין הוועדות המקומיות, דבר שיוצר אי שוויון בין ועדות מרשויות שונות.

תמר זנדברג: אנחנו מבקשים למחוק את ההבחנה הזאת.

תמר זנדברג: בסעיפים קטנים (6), (8), (12) ו-(14) - -

<בינת שוורץ: את מבקשת לחזור למקור של כל ההגדרות.

תמר זנדברג: נכון, אני מבקשת לחזור למקור של כל ההגדרות האלו.

תמר זנדברג: בסעיף 2 אנחנו מתקנים את סעיף 6 לחוק העיקרי.

תמר זנדברג: בסעיף קטן (ג) אנחנו מבקשים להוסיף - -

<בינת שוורץ: אתם מבקשים לקבע בחוק את ההרכב של הוועדה.

תמר זנדברג: כן, אנחנו מבקשים להרכב הוועדה להוסיף גם - נדמה לי שדיבר על זה חבר הכנסת אשר – את נציגי השלטון המקומי.

<תומר רוזנר: הוא דיבר על סעיף (ד).

<תומר רוזנר: אתם מדברים על (ג).

<רוני טיסר: גם על (ג) וגם על (ד).

תמר זנדברג: נכון, גם על (ג) וגם על (ד).

תמר זנדברג: אנחנו מבקשים להוסיף את נציג ארגון הגג של הגופים הציבוריים שעניינם בשמירת איכות הסביבה.

תמר זנדברג: אנחנו מבקשים להוסיף חבר נציג הארגונים החברתיים.

תמר זנדברג: מופיע כאן בעל הכשרה מקצועית בסוציולוגיה.

תמר זנדברג: רשות מקומית אמרנו.

<תומר רוזנר: אתם מבקשים לקבוע את ההרכב, לא להוסיף.

<בינת שוורץ: לקבוע את ההרכב, לא להשאיר את זה להחלטת המועצה.

תמר זנדברג: למה?

תמר זנדברג: מה זה קבוע היום?

<תומר רוזנר: היום זה בשיקול דעת של המועצה הארצית.

תמר זנדברג: אנחנו מבקשים שאלה יהיו חברים קבועים.

תמר זנדברג: סעיף קטן (2)(2), שזה סעיף ד3 לחוק המוצע.

<רוני טיסר: בפסקה (2) יש לך תוספת.

<רוני טיסר: האם את מבקשת למחוק את המילים "הוראות סעיף קטן (ב) לא יחולו"?

תמר זנדברג: כן.

<תומר רוזנר: שאפשר יהיה לערור על זה.

תמר זנדברג: שזה בעצם אותו דבר כמו הסעיף שאני עכשיו מגיעה אליו, שבעצם תימחק זכות הערעור למועצה הארצית.

תמר זנדברג: אנחנו מבקשים להשאיר את זכות הערעור הזאת למועצה הארצית.

תמר זנדברג: בהרכב הוועדה המחוזית, סעיף 7(א) לחוק העיקרי – אנחנו עדיין בסעיף (2)(2) - אנחנו מבקשים להוסיף את נציג רשות הטבע והגנים הלאומיים.

<בינת שוורץ: סעיף 3 זה תקופות הכהונה של חברי - -

<תומר רוזנר: כיום זאת תקופה כהונה אחת.

תמר זנדברג: אנחנו מבקשים להגביל את תקופת הכהונה למה שהיא הייתה קודם.

<תומר רוזנר: הממשלה מציעה להוסיף שתי תקופות.

תמר זנדברג: סעיף 4.

תמר זנדברג: מה שהסעיף מבקש הוא שהוועדה המקומית תוכל להיכנס במקומה של הות"ל.

תמר זנדברג: אני מבקשת לבטל את הסעיף הזה.

<תומר רוזנר: לחזור - -

תמר זנדברג: לחזור למצב המקורי.

תמר זנדברג: סעיף 6.

<רוני טיסר: החלופה היא "בחירה בגוף שאין ב - - היתר"?

תמר זנדברג: כן.

<רוני טיסר: אתם מוציאים אותה?

תמר זנדברג: כן.

תמר זנדברג: "הבחירה בגוף שאין ב - -היתר תהיה אך ורק בידי גוף שלטוני".

<תומר רוזנר: זה לא לבטל.

<תומר רוזנר: יש פה שתי חלופות שאת מוציאה, או שאת רוצה רק לבטל?

תמר זנדברג: חלופה א' היא לבטל - -

<בינת שוורץ: את האפשרות שוועדה מקומית תוציא את ההיתר.

<תומר רוזנר: לבטל אותה בכלל.

תמר זנדברג: נכון.

תמר זנדברג: חלופה ב' היא רק במקרים - -

<בינת שוורץ: שזה נקודתי, הוועדה אפשרה והבחירה תהיה בידי גוף שלטוני ולא בידי מגיש הבקשה להיתר.

תמר זנדברג: יפה.

<תומר רוזנר: מה זה גוף שלטוני?

תמר זנדברג: הוועדה.

<תומר רוזנר: שהוועדה לתשתיות היא זו שתוכל להעביר את זה?

תמר זנדברג: כן.

תמר זנדברג: בסדר גמור.

תמר זנדברג: בסעיף 6 אנחנו מציעים להקים ועדת ערר שההרכב שלה מפורט פה בסעיף.

תמר זנדברג: בשל הרחבת הסמכויות הניכרת של הוועדות המקומיות, שזה מה שעומד בבסיס ובמהות החוק הזה, דבר שאנחנו בסך הכל תומכים בו, מברכים עליו וליווינו אותו הרבה בדיונים, נוצר איזה שהוא מעמד מיוחד לוועדת הערר.

תמר זנדברג: בגלל שוועדת הערר כיום היא בעצם ועדה של הוועדה המחוזית, שזה הגוף שדן בתכנית ומאשר אותו, נוצר מצב שיש איזו שהיא לקונה מבחינת ערר שמוגש על סמכות הוועדה המקומית.

תמר זנדברג: אנחנו מבקשים בסעיף הזה להקים ועדת ערר - ההרכב שלה מפורט בסעיף - שתדון בהחלטות, בתכניות שבסמכות הוועדה המקומית.

תמר זנדברג: בסעיף 7 אנחנו מבקשים ומבקשות לבטל את סעיף קטן (3)(ה).

תמר זנדברג: הסעיף הזה מאפשר זכות וטו או זכות החלטה ליו"ר הוועדה לבדו.

<תומר רוזנר: בענייני היתרים.

<קריאה: דן יחיד.

תמר זנדברג: בדיוק, דן יחיד.

תמר זנדברג: אמנם המטרה היא, ודנו על זה כאן בוועדה, שמדובר כביכול במקרים נקודתיים וקטנים, אבל ראינו כאן בדיוני הוועדה שזה יכול להיות מקרים שהם לא כאלה נקודתיים וקטנים שיש שיקול דעת שיש לו השפעה מרחבית וסביבתית.

תמר זנדברג: לא סביר להעניק בידי יושב-ראש הוועדה בלבד.

תמר זנדברג: דנו בנושא.

<תומר רוזנר: הנושאים שיעברו יהיו באישור ועדת הפנים.

<תומר רוזנר: זאת ההצעה.

תמר זנדברג: נכון.

<תומר רוזנר: גם זה לא טוב?

<תומר רוזנר: אתה רוצה שבכלל לא תהיה אפשרות.

תמר זנדברג: נכון, אני לא רוצה לתת ליושב-ראש שיקול דעת בלבדי, רק במקרים - - בסעיף 8 אנחנו מבקשים לעשות אחד מהשניים: או להעניק גמול לכל החברים, כולל החברים הנבחרים שהיה צריך להעניק להם גמול עוד לפני החברים בעלי הדעה המייעצת, או - -

<תומר רוזנר: את מתכוונת לוועדת המשנה או לכל חברי המועצה?

תמר זנדברג: בוא נתחיל כרגע עם ועדת המשנה.

<תומר רוזנר: אמרת לכל החברים.

תמר זנדברג: כל החברים בוועדת המשנה.

תמר זנדברג: סעיף 8 עושה דבר מאוד בעייתי.

תמר זנדברג: לא רק שהוא מוסיף את אותם בעלי דעה מייעצת, שהם אנשים ממונים מטעם הממשלה שמשנים את שיקול הדעת של הוועדה, אלא הוא גם מעניק גמול עבור השתתפות בישיבות האלו לאותם בעלי דעה מייעצת בניגוד לחברים הקבועים בוועדה שהם נבחרי ציבור שאנחנו יותר סומכים על שיקול הדעת שלהם.

תמר זנדברג: הם גם מכהנים בהתנדבות בכל התפקיד שלהם, לרבות ההשתתפות בוועדות האלו.

תמר זנדברג: צריך לזכור שהוועדות מקבלות סמכויות יתרות, שזה בעצם המהות של כל החוק הזה.

תמר זנדברג: הן מקבלות יותר סמכות, יותר שיקול דעת.

תמר זנדברג: לידן מושיבים פקיד ממונה בעל דעה מייעצת שמקבל גמול והן לא.

תמר זנדברג: יש פה עיוות דמוקרטי מאוד מאוד מאוד חריף.

תמר זנדברג: אני מבקשת לפי הסדר הבא: או לתת לכל חברי הוועדה המקומית גמול, או לתת לכל חברי ועדת המשנה, או לבטל את הגמול לחברי הוועדה המייעצת.

מירי רגב: לגבי הגמול סגרנו, לצערי, שאנחנו הולכים להביא הצעת חוק אחרת שתתואם עם גדעון לגבי - -

<רוני טיסר: תמר, לגבי ההסתייגות הראשונה.

תמר זנדברג: אני לא רוצה שהם יהיו בעלי זכות.

תמר זנדברג: אני מורידה את ההסתייגות הראשונה שמופיעה בסעיף 8.

תמר זנדברג: לגבי הגמול אני מבקשת שכל חברי הוועדה המקומית יקבלו גמול, או שחברי ועדת המשנה יקבלו גמול עבור הסתייגות, או אם חברי הוועדה הקבועים לא מקבלים גמול, שגם החברים בעלי דעה מייעצת לא יקבלו גמול עבור ההשתתפות.

תמר זנדברג: מירי, אני מודעת להצעת החוק.

תמר זנדברג: אני מצטרפת אליה.

מירי רגב: סיכמנו שאף אחד לא יקבל גמול, רק המייעצים.

<תומר רוזנר: המשקיפים.

תמר זנדברג: על זה אני מדברת.

תמר זנדברג: אין פה היגיון.

תמר זנדברג: יש פה אנשים שנבחרו שהם נציגי ציבור במובן הכי דמוקרטי של זה.

תמר זנדברג: הם עובדים בהתנדבות כל השנה, לרבות ההגעה שלהם לוועדה הזאת, כשעכשיו לא רק זה שהמצב נשאר על כנו, גם לידם פה בכיסא יישב בעל דעה מייעצת שמקבל גמול.

תמר זנדברג: זה ממש עוול משווע.

מירי רגב: כרגע אנחנו משאירים את זה כמו שזה, אם יש שינוי נודיע.

תמר זנדברג: אני עוברת לסעיף 10.

תמר זנדברג: "לוועדה מקומית שמספר תושביה עולה על 20 אלף יהיה מתכנן, לצידו אדריכל ומהנדס".

<רוני טיסר: את רוצה לוועדה מקומית גם אדריכל, גם מהנדס וגם מתכנן?

תמר זנדברג: מה כתוב כרגע?

<בינת שוורץ: זה סעיף חדש שאתם מבקשים להוסיף.

<תומר רוזנר: היום יש בוועדה מקומית מהנדס.

<תומר רוזנר: הוא מהנדס הוועדה.

<תומר רוזנר: זה סטטוטורי.

<תומר רוזנר: ממה שכתוב פה עולה שאתם רוצים 3 אנשים.

תמר זנדברג: מה עם זה שמתחתיו?

<תומר רוזנר: אין מתחתיו.

תמר זנדברג: אין בכלל?

<בינת שוורץ: אין בחוק, אבל יש בפועל.

<תומר רוזנר: בפועל יש אנשים שעובדים איתו.

<שאול אדם: יש מהנדס רשות ואדריכל.

<בינת שוורץ: מה שאתם מציעים פה זה להגיד שהראשי יהיה המתכנן ולצידו אדריכל ומהנדס.

<בינת שוורץ: יש פה תוספת וגם שינוי.

תמר זנדברג: אני יוצאת מנקודת הנחה שהמתכנן הוא מהנדס העיר.

<תומר רוזנר: את צריכה להבהיר את מה שאת רוצה, כי פה זה יוצא אחרת.

תמר זנדברג: מה המצב בסעיף המוצע?

<תומר רוזנר: אין שינוי בסעיף שמוצע.

<תומר רוזנר: יש היום מהנדס ועדה מקומית.

<תומר רוזנר: מה שעשו בהצעת החוק זה להבהיר מי יכול להיות מהנדס עיר בעירייה של מעל 10 אלפים תושבים.

<תומר רוזנר: זה מהנדס רשוי או אדריכל רשוי.

תמר זנדברג: מעל 20 אלף אלף נוסיף מתכנן רשות שהוא אדריכל.

<תומר רוזנר: יש אפשרות לאדריכל, למהנדס.

<תומר רוזנר: יש גם מתכנן ערים.

תמר זנדברג: האם הוא כשיר יותר או פחות?

<תומר רוזנר: לדעתי פחות.

<תומר רוזנר: הוא לא יודע להוציא היתרים.

תמר זנדברג: השאלה אם למתכנן שמתווה צריכה להיות הכשירות.

<תומר רוזנר: את יכולה להוסיף שאלה שכשירים להיות מהנדס עיר יהיו מהנדס, מתכנן או אדריכל.

<שאול אדם: עודד גבולי הוא אדריכל מהנדס, מתחתיו יש אדריכלים.

תמר זנדברג: זה ברור.

תמר זנדברג: מתכנן הרשות צריך להיות מהנדס אדריכל, שזה בסדר, אבל הוא לא צריך להיות רק מהנדס אדריכל, הוא צריך להיות גם מתכנן ערים.

תמר זנדברג: בוא נעשה שמעל 20 אלף הוא צריך להיות מהנדס אדריכל.

<תומר רוזנר: או מהנדס או אדריכל.

<שאול אדם: כישורים בתחום התכנון.

תמר זנדברג: כן.

תמר זנדברג: אנחנו בסעיף 12.

תמר זנדברג: סעיף 28ב.

תמר זנדברג: בסעיף הזה נקבע ששר הפנים ייקח בחשבון את טוהר המידות.

תמר זנדברג: זה כביכול סעיף שנועד למנוע שחיתות.

תמר זנדברג: מה שאנחנו מבקשים זה שיוגש ליו"ר המחוז דוח לגבי מצב אכיפת החוק בוועדה המקומית.

<תומר רוזנר: של מי הדוח?

תמר זנדברג: על ידי הוועדה המקומית.

<תומר רוזנר: למי?

<תומר רוזנר: מה זה יושב-ראש המחוז?

מירי רגב: מנהל המחוז זה מחוז משרד הפנים.

<תומר רוזנר: את מתכוונת שיושב-ראש הוועדה המחוזית יגיש דוח?

תמר זנדברג: המקומית.

תמר זנדברג: כמו שאני מבינה, חלק מההסמכה של הוועדה המקומית זה לבדוק את טוהר מידותיה.

<רוני טיסר: זה הסעיף של העברת סמכויות.

<תומר רוזנר: ושלילת סמכויות.

<תומר רוזנר: את מבקשת שיהיה דוח שתגיש הוועדה המקומית ליו"ר?

תמר זנדברג: לממונה על המחוז.

<תומר רוזנר: יש ממונה על המחוז, יש יושב-ראש ועדה מחוזית.

<תומר רוזנר: יש הרבה.

תמר זנדברג: אפשר ליושב-ראש הוועדה המחוזית.

<תומר רוזנר: תגיש ליושב-ראש הוועדה המחוזית דוח על אכיפת החוק.

תמר זנדברג: בוועדה המקומית.

<רוני טיסר: לעניין אכיפת החוק.

תמר זנדברג: כמובן.

תמר זנדברג: לעניין קבלת סמכויות, סעיף 13.

<תומר רוזנר: פה את מבקשים לפצל סעיף קיים כדי להדגיש את ההבדל בין - -

תמר זנדברג: אין דינן של דרכים כדינם של שטחים פתוחים.

תמר זנדברג: זה מצריך התייחסות נפרדת.

תמר זנדברג: סעיף 14.

תמר זנדברג: הסעיף הזה דן בהסמכת ועדה מקומית במקום הוועדה המחוזית ובסמכויות של יושב-ראש ועדת הערר.

<תומר רוזנר: זה הרחבת הסמכויות.

<תומר רוזנר: זו הוועדה העצמאית שאתם מתנגדים לה.

<תומר רוזנר: זה הסמכת ועדות מקומיות עצמאיות ועצמאיות מיוחדות.

<רוני טיסר: הם צריכים להבהיר שבסעיף הספציפי הזה צריך לקבל את המלצת מינהל התכנון לגבי ההסמכה הנוספת ואת המלצת יושב-ראש הוועדה המחוזית.

תמר זנדברג: זה לגבי שלילת ההסמכה.

<רוני טיסר: לא.

<תומר רוזנר: לא, פה זה לגבי ההסמכה.

תמר זנדברג: מה זה 31א(ח)?

<תומר רוזנר: זה במקרה של ביטול הסמכה.

<רוני טיסר: אתם רוצים שיושב-ראש ועדת הערר ייתן את חוות דעתו.

<רוני טיסר: זה לחילופין, כי אתם בכלל רוצים למחוק את כל - -

תמר זנדברג: נכון.

תמר זנדברג: לחילופין מביטול הדיפרנציאציה בין ההסמכה של הוועדות.

תמר זנדברג: סעיף 15.

תמר זנדברג: במקום 7 ימים מבקשים 7 ימי עבודה.

<רוני טיסר: דיברנו על 31א(ד).

<רוני טיסר: ב-31א(ז) את עומדת על ההסתייגות הזאת?

תמר זנדברג: כן, ששר הפנים יוכל לשלול את ההסמכה.

<רוני טיסר: אם הוא מצא שהיא מפרה הוראה מהוראות החוק.

מירי רגב: זה מה שכתוב, לא?

<תומר רוזנר: הם צריכים להציג את זה.

מירי רגב: יש דברים שהם לא חייבים להציג.

מירי רגב: אם הם לא אומרים שהם מורידים את זה, היא עומדת בהסתייגות.

<תומר רוזנר: היא לא חייבת לנמק אף הסתייגות אם היא לא רוצה.

תמר זנדברג: בסעיף 15 אני מציינת את 7 ימי העבודה.

תמר זנדברג: בסעיף קטן (ב) יש הוראה שיושב-ראש מוסד התכנון רשאי לחרוג מסדר הזמנים הזה בשל דחיפות העניין.

תמר זנדברג: אנחנו מבקשים להוסיף את הסכמת כל חברי הוועדה בכתב, אחרת מה המשמעות של סדר הזמנים אם בכל שלב נתון יושב-ראש הוועדה יכול להגיד שזה יותר קרוב לזה.

תמר זנדברג: כנ"ל בהגשת החומר.

תמר זנדברג: במקום "זמן סביר לפני הדיון" יבואו המילים "לפחות 3 ימי עבודה לפני הדיון".

מירי רגב: מה זה ש-44(ו) יימחק בסעיף 17?

<תומר רוזנר: זה הסעיף שמסמיך את שר הפנים להתייעץ עם נציגי הארגונים שימליצו לו על אנשי מקצוע שהיו בוועדה.

<תומר רוזנר: אם לא ממליצים בזמן - -

מירי רגב: את רוצה שכל הסעיף הזה יימחק?

תמר זנדברג: כן.

תמר זנדברג: הסעיף הזה עוסק בהסמכה של שר הפנים.

תמר זנדברג: אם יש ארגון כמו הארגונים הסביבתיים, ארגוני האדריכלים, רשות הטבע והגנים וכו' שהיו צריכים למנות נציג והם לא שולחים את הנציג, שר הפנים יוכל למנות נציג מטעמו.

תמר זנדברג: אני חושבת שזה חותר תחת המטרה של הסעיף.

תמר זנדברג: כל המטרה של הסעיף זה שהארגונים יוכלו למנות נציג מטעמם.

תמר זנדברג: מה אנחנו אומרים?

תמר זנדברג: לא רק שלא ימונה נציג, אלא ימונה נציג מטעם השר שיכול להיות לו אינטרס הפוך מהאינטרס של הנציג שהיה - -

מירי רגב: שימנו נציג.

תמר זנדברג: ואם הם לא מינו?

מירי רגב: למה שלא ימנו?

מירי רגב: הבנו את העניין.

מירי רגב: לא מקובלת עלי ההסתייגות הזאת.

תמר זנדברג: אני מבקשת למחוק את הסעיף, או לרשום הסתייגות נוספת כך שאם הם לא עומדים במינוי, שהמקום הזה יישאר ריק ולא שהשר ימנה.

תמר זנדברג: אין היגיון שהשר יכול למנות את כל הוועדה.

מירי רגב: היא אומרת שאם הם לא מינו, אף אחד לא ימנה במקום, זאת אומרת שעדיף שלא יהיה אף אחד מאשר שמישהו - -

תמר זנדברג: אלה ארגונים שנשלחו למלא אינטרס מסוים, לא האינטרס של השר.

מירי רגב: מה זה 28?

<תומר רוזנר: אני רוצה לחזור לסעיף 15.

<תומר רוזנר: סוכם עם הממשלה שבנושא של פרסום באינטרנט של סדר היום אין צורך בתקנות של השר לאיך מפרסמים באינטרנט דברים.

<תומר רוזנר: התקדמנו מאז ימיו הראשונים של האינטרנט.

<תומר רוזנר: לגבי סעיף קטן (ב), לגבי מה צריך לשלוח ואיך צריך לשלוח, סוכם שחומר הרקע שצריך לשלוח - - לגבי דברים שצריך לפרסם סוכם שיהיו תקנות תוך 6 חודשים מיום התחילה.

תמר זנדברג: סעיף 21 גם קשור לזה, כי למרות האמור, ולמרות שאנחנו רוצים ללכת לעידן המקוון, יש דברים שאנחנו בכל זאת מבקשים לשלוח בדואר רשום לגורמים שצריכים לקבל את זה על-מנת לוודא שהדברים מגיעים אליהם.

תמר זנדברג: יכול להיות שמדובר בהחלטות הרות גורל.

<תומר רוזנר: יש לי הערה בעקבות הקראת ההסתייגויות של חברת הכנסת זנדברג.

<תומר רוזנר: אני חושב שיש ממש בטענה שלפחות לגבי מי שאיננו מוסד תכנון צריך לשמר את האפשרות - - אנחנו יודעים שיש הרבה מאוד מגזרים, בין השאר המגזר החרדי, המגזר הערבי, שחדירת האינטרנט לשם יחסית נמוכה בשלב הזה.

<תומר רוזנר: היה סיכום מהותי עם הממשלה, שהנושא הזה יהיה בהסכמתם של אותם אנשים שצריך לשלוח להם דברים אם רוצים לשלוח להם באופן אלקטרוני.

<תומר רוזנר: הנוסח כפי שמופיע כרגע הוא לכתובת שמסרו.

<תומר רוזנר: אני חושב שזה לא מספיק מבהיר את העניינים.

<תומר רוזנר: בעקבות ההסתייגות שהתקבלה אני חושב שראוי שיהיה ברור.

<תומר רוזנר: אנחנו נמצא את הנוסח להבהיר שזה יהיה לגבי אותם אנשים שאינם חברי מוסד תכנון, אנשים מהציבור.

<תומר רוזנר: זה יהיה רק במצב שהם בחרו למסור כתובת אלקטרונית.

<תומר רוזנר: אי אפשר לכפות על אנשים.

<בינת שוורץ: זה מה שכתוב פה .

<תומר רוזנר: זה לא מספיק ברור.

<בינת שוורץ: יציג בדרך מקוונת את הכתובת שמסרו.

מירי רגב: אנחנו נחדד את הנוסח.

<בינת שוורץ: אני מציעה שלא נעודד בחוק את השימוש בדרך שהיא לא אלקטרונית.

מירי רגב: לא נעודד, נחדד את זה.

מירי רגב: לגבי סעיף 21 התקבלה ההסתייגות.

<תומר רוזנר: ההסתייגות התקבלה בשינוי.

מירי רגב: בשינוי.

<רוני טיסר: את עומדת עליה או מוחקת?

תמר זנדברג: אם הוועדה מקבלת אני מוחקת.

<תומר רוזנר: אנחנו נחדד את העניין כך שזה יהיה "וולונטרי", זאת אומרת, רק מי שימסור לכתובת מייל יקבל במייל.

מירי רגב: סעיף 23.

תמר זנדברג: סעיפים 23 ו-24 עוסקים בכתיבת הפרוטוקול.

תמר זנדברג: באים לקבוע שיהיה שם הדובר, עיקרי דבריו.

תמר זנדברג: בהצבעה יהיה מצוין מי בעד ומי נגד.

תמר זנדברג: ב-24 מדובר, עד כמה שאני זוכרת, בחזרה למצב הקיים בו תוקף ההחלטה יהיה מיום אישור הפרוטוקול.

תמר זנדברג: כנ"ל גם זכות הערר.

<תומר רוזנר: זה לא המצב הקיים.

<תומר רוזנר: זה המצב הקיים בעיני אנשים מסוימים.

תמר זנדברג: זה היה המצב הקיים בוועדה המקומית של עיריית תל-אביב יפו.

תמר זנדברג: זה דבר שמאוד עזר.

תמר זנדברג: ידענו שמיום שקיבלנו לידנו את הפרוטוקול אפשר יהיה לעבור עליו ולהגיש.

תמר זנדברג: גם מי שלא נכח בדיון או בכל מצב שהוא.

תמר זנדברג: זה מועד מאוד נוח, טוב והולך לטובת האזרח.

<תומר רוזנר: הייתם מחכים חודש?

תמר זנדברג: לא חודש, שבועיים.

<תומר רוזנר: רק אז ההחלטות היו נכנסות לתוקף?

תמר זנדברג: כן.

<בינת שוורץ: איך זה לטובת האזרח?

תמר זנדברג: כי הוא יכול להגיש ערר מהיום - -

<קריאה: איך הוא ידע מה ההחלטה?

<כרמית יוליס: החליטו בעניין שלו, אבל עד שלא מאשרים את הפרוטוקול זה באוויר.

<אפרת דו-יחיא: רצינו לייצר את השקיפות הזאת, לחייב אותם לפרסם מידית את ההחלטות שמוסד התכנון קיבל.

תמר זנדברג: ואם הוא רוצה לערור על זה.

<אפרת דו-יחיא: ממועד הפרסום.

תמר זנדברג: איפה מפורסם הפרוטוקול עם הידיעה מי היה בעד, מי היה נגד ומה הייתה ההחלטה?

תמר זנדברג: למי הוא יכול לפנות?

מירי רגב: למזכיר הוועדה.

<תומר רוזנר: היא צודקת, אין פרוטוקול באותו זמן.

<אפרת דו-יחיא: אין פרוטוקול, יש החלטה.

תמר זנדברג: מה שקרה בעיריית תל-אביב זה שהמבקש היה מקבל הודעה מהמזכיר אם זה עבר או לא.

תמר זנדברג: אם זה עבר, הוא היה הולך שמח וטוב לב הביתה, הכל בסדר, אין בעיה.

תמר זנדברג: הבעיה מתחילה בכאלה שרוצים לערור או להתנגד.

תמר זנדברג: הם מחכים למועד פרסום הפרוטוקול.

תמר זנדברג: משם סופרים את הזמן.

<שאול אדם: המזכיר מודיע.

<אפרת דו-יחיא: עשינו הפרדה בין פרוטוקול להחלטה .

<אפרת דו-יחיא: אם ההחלטה היא לא לקבל יהיה נימוק.

<אפרת דו-יחיא: את זה יהיה לו - -

מירי רגב: אוקי, נעבור הלאה, אני לא מקבלת את זה.

מירי רגב: סעיף 25(4).

תמר זנדברג: יש לי הסתייגות נוספת בסעיף 25(ב)(2) בנושא אתרי כרייה וחציבה.

מירי רגב: זה לא כתוב פה.

תמר זנדברג: אני יכולה להגיש את זה בכתב.

<תומר רוזנר: את יכולה לומר בעל-פה.

תמר זנדברג: 25(ב)(2) מאפשר גם למי שאין לו זכויות בקרקע להגיש תכנית מפורטת לכרייה וחציבה.

תמר זנדברג: אני מבקשת להשמיט את המילים "לכרייה וחציבה" מהסעיף הזה, על מנת לא לתת אישור לכרייה וחציבה למי שאין לו זכויות בקרקע.

<תומר רוזנר: יש מצבים שבהם המפקח על המחוז נותן הרשאה לתכנון גם למי שאין לו עדיין הקצאת קרקע במינהל מקרקעי ישראל או במקום אחר.

<תומר רוזנר: מבקשת חברת הכנסת שלא יתאפשר לו להגיש תכנית.

תמר זנדברג: יש פה חשש.

מירי רגב: מה איכפת לך שהוא יגיש תכנית אבל שהיא לא תבוצע עד שיהיה לו אישור?

תמר זנדברג: כי יש פה לחץ של בעלי עניין שממהרים להגיש תכניות.

תמר זנדברג: יש מקרים כאלה שתלויים, עומדים ונידונים, בין היתר, גם בוועדה הזאת.

תמר זנדברג: כרייה וחציבה אלה דברים עם השפעה סביבתית, עם השפעה מאוד מאוד נרחבת על בריאות הציבור.

תמר זנדברג: צריך להחמיר מאוד במקרים האלה, לא לתת לסוסים לצאת מהאורווה לפני שרתמנו עליהם את האוכף ואת הרסן.

מירי רגב: לי אין בעיה שיתכננו.

מירי רגב: הביצוע זה כבר סיפור אחר.

תמר זנדברג: אני מזכירה לכם את מקרה שדה בריר שנידון כאן בוועדה.

תמר זנדברג: באים לכאן אחר כך בעלי העניין - -

מירי רגב: פה המדינה אישרה להם.

תמר זנדברג: אנחנו מדברים על אישור מדינה.

תמר זנדברג: אנחנו תמיד מדברים על מוסד תכנון שמאשר.

תמר זנדברג: יש מקרים שבהם – אנחנו זוכרים את זה - באים ויושבים פה כל הסרטים הכתומים, הלוביסטים, שמסבירים לנו שכבר אושר, שכבר ניתן, שזה רק פיילוט ושחובה להמשיך קדימה ולרוץ עם זה קדימה.

תמר זנדברג: אני חושבת שבמקרים של כרייה וחציבה צריך לנקוט במשנה זהירות כך שהדברים לא יהיו במסגרת כזאת שאפשר לקבל את ההיתר.

מירי רגב: אני לא חושבת שזה נכון.

מירי רגב: אני טועה?

<אפרת דו-יחיא: לא אפשרנו את זה לכל מי שיש לו - - אמרנו שרק מי שקיבל רישיון להקמה או תכנון חייב שיהיה בידיו רישיון מהמדינה.

נחמן שי: זאת הכוונה - -?

<אפרת דו-יחיא: הרישיון הוא לא ממוסד התכנון, הרישיון הוא ממי שמורשה ממשרד התשתיות.

תמר זנדברג: זה עוד יותר גרוע.

<שאול אדם: הוא רשאי לתכנן, הוא לא מבצע.

תמר זנדברג: איזה רישיון הוא קיבל?

תמר זנדברג: רישיון כרייה וחציבה?

<אפרת דו-יחיא: לא, לתכנון.

<אפרת דו-יחיא: יש לו מרחבי חיפוש.

תמר זנדברג: בוא ניקח את הנושא של שדה בריר.

תמר זנדברג: בהתחלה קיבלו רישיון.

תמר זנדברג: מה היה ברישיון המקורי?

תמר זנדברג: היה רק חיפוש?

<אפרת דו-יחיא: אני לא יודעת, אבל יש מספר שלבים עד שמאתרים את המקום שהוא רלוונטי.

<אפרת דו-יחיא: חייבים בשביל זה תכנית.

תמר זנדברג: ואז באים לוועדה או איפה שלא יהיה ואומרים : חיפשנו, השקענו, אנחנו כבר בתוך התהליך.

מירי רגב: בכל מקרה הם חייבים לבוא לוועדת תכנון.

מירי רגב: גם אם הם חיפשו הם חייבים לבוא לוועדת תכנון, לוועדה מחוזית.

מירי רגב: היה את אותו סיפור כשבא לפה שדה בריר.

מירי רגב: אז מה אם הם באו לפה?

מירי רגב: הייתה יוזמה של המדינה לבדוק מה קורה שם.

מירי רגב: הלכו לכיוון של ניסוי של חלק קטן באזור מסוים.

מירי רגב: אמרו: נראה מה קורה בחלק הקטן הזה, רק אז נחליט אם מרחיבים אותו או לא.

מירי רגב: זה שהם באו עם תכנון, שיבואו עם תכנון.

תמר זנדברג: נכון, ואז באים אלינו ואומרים: כבר השקענו, השדה כבר חפור.

מירי רגב: זה לא מעניין אותי.

מירי רגב: אני לא רואה עם זה בעיה.

מירי רגב: אני ניהלתי את הדיון על שדה בריר.

מירי רגב: אנחנו לא מקבלים את הגריעה בסעיף 25.

מירי רגב: סיימנו כרגע עם חברת הכנסת תמר זנדברג בסעיף 25(4).

מירי רגב: היא תמשיך מחר, בעזרת השם.